open-index/open-wikipedia-markdown huggingface dataset:
2022年習近平訪問香港

2022年係香港主權移交中華人民共和國廿五週年，中國共產黨中央委員會總書記習近平依慣例再次訪問香港，同時出席新一任行政長官李家超上任就職儀式。受疫情影響，習近平只係分別喺6月30號下晝同7月1號朝早兩度逗留香港，中途返深圳過夜，同時改搭高鐵喺西九龍站出入境。呢次係習近平第三次以「黨同國家領導人」身分；第二次以「中共中央總書記、中國國家主席、中央軍委主席」身分訪問香港。自武漢肺炎疫情喺2020年1月爆發後，習近平就無離開過中國大陸外訪或出境視察港澳地區，呢次訪問引起唔少媒體關注，但因應交通管制、大幅度封區影響市民返工放工、記者採訪新聞自由被阻以及有民主派團體事前被警察國安處「招待」，引起咗一啲爭議同批評。

## 事前公佈同準備
* 2022年6月25號，新華社發出新聞稿，指習近平將出席慶祝香港回歸祖國25周年大會暨第六屆特區政府就職典禮。
* 《香港01》喺2022年6月25號收到消息，話喺香港西九龍站外發現站內有大量錄影器材，包括轉播用影音控制台等，工具箱上有「中央廣播電視總台」字樣，以及該台英文簡稱「CMG」嘅標誌。港區全國人大代表田北辰表示，估計若北京領導人訪港，只會即日來回，有可能先到深圳或廣州，第二日一早乘坐高鐵抵港。

## 交通管制同封區安排
因應習近平訪港，被封區安排影響嘅地方遍佈港九新界，包括灣仔、銅鑼灣、中環、沙田、大埔、粉嶺、觀塘等。而習近平喺30號搭乘高鐵嚟到香港時，政府亦封閉高鐵西九龍站。有部分市民就形容，咁樣封區實在跨張。

### 灣仔、銅鑼灣
6月29號起，香港警察就喺習近平嘅主要活動範圍灣仔會議展覽中心以及附近街道，甚至去到銅鑼灣高度布防，包括封鎖部分馬道、檢查通過車輛，會展站喺30號起亦要關閉。另外，維多利亞港上空亦設立禁飛區，甚至任何未經授權嘅飛行物，都會被擊落。

### 中環
灣仔同銅鑼灣封區亦令中環出現大塞車。中環灣仔繞道部份路段封閉，東區走廊往中環方向、告士打道中環方向嘅交通亦非常繁忙。

### 沙田同埋以北地區(大埔、粉嶺)
習近平其中一程係到訪科學園，喺6月29號同30號，科學園都實施特別交通安排，停車場唔畀用，警察又大幅度限制喺嗰度返工嘅人嘅活動範圍，有啲人甚至因此冇得返工。喺30號，警察亦將大部分範圍封鎖，又出動咗國產裝甲車「劍齒虎」。喺30號晚上8時，吐露港往九龍方向科學園附近位置所有行車線全部封閉，龍尾去到粉嶺，大老山隧道禁止車輛駛入。另外，有啲車輛因為大規模分區改行將軍澳隧道，令將軍澳隧道交通非常繁忙。

### 觀塘
封區嘅影響亦延伸到都其他地區，其中觀塘偉業街轉上將軍澳線封閉，有司機「拉手掣」停車等咗近1小時。亦有有市民表示傍晚6時喺觀塘放工，8時半先返到去啟德。

## 對出席嘉賓嘅防疫要求
所有參加大會同就職典禮嘅港府官員同嘉賓，都要入住會展中心旁嘅酒店，以便進行閉環式管理。

## 記者採訪新聞自由被阻
部分駐港外媒機構未獲准採訪，包括《日本經濟新聞》、《朝日新聞》、台灣中央社、加拿大《環球郵報》、大型圖片通訊社Getty等，亦包括喺新聞處發布系統有登記嘅香港自由新聞、獨立媒體等網媒。

去到6月28號，香港記者協會發布聲明，指香港政府新聞處以「保安理由」要求多家獲邀嘅傳媒機構，撤換至少十名已報名採訪「七一」活動嘅記者，受影響嘅傳媒機構包括《明報》、《香港01》、《南華早報》、now新聞台同埋法新社等至少七家本地同外地大型通訊社、報紙、電子傳媒同網媒。協會批評政府提供空泛嘅拒絕理由，嚴重損害香港嘅新聞自由，促請港府盡快安排補救措施，保障採訪權利。去到29號下午，有記者依照要求入住隔離酒店「閉環」，但去到酒店臨門一腳先知道自己被取消資格，當中包括《香港01》、《經濟日報》同埋無綫新聞嘅記者。

另外，之後記者就算成功入到去採訪，都要被警察搜索隨身行囊，就算落雨，警察都要求佢地收起部分雨具。

## 部分民主派人士被國安「招待」
6月28號，香港社民連主席陳寶瑩喺社交媒體表示，社民連部分義工同佢哋嘅朋友喺6月29號被國安警察約談，經評估形勢後，喺「七一」當日無辦法進行示威活動，又話「形勢艱難，祈請見諒。」。另外，吳文遠喺29號晚上喺社交網站發文表示「抱歉，我依家坐緊監」、「不准見主席的人也需要閉環管理」。去到30號嘅時候，社民連透露主席陳寶瑩、前主席黃浩銘、吳文遠等6名成員喺禮拜三被警方國安處警員搜查住所同埋帶往警署「約談」，要求佢哋7.1期間唔好示威。

## 比較以往香港主權相關儀式活動嘅安排
比較2022年呢次安排同1997年香港主權移交前一日，當年記者能夠近距離拍攝現場，中外記者佔能夠捕捉到彭定康總督為女兒拭淚嘅感人畫面，見證歷史嘅重要時刻。另外，當年警察亦設有示威區，畀異見人士表達訴求。

## 對於習近平唔喺香港過夜安排嘅討論
對於習近平唔喺香港過夜嘅安排，外界眾說紛紜，推測背後原因包括天氣原因、防疫考慮、後勤安保人員安排等。《香港01》就話習近平咁做係以身作則推動粵港澳大灣區融合發展，港深一體化發展嘅理念。不過，有啲香港網友就唔認同，有人質疑咁重視大灣區，可以把就職典禮搬到大灣區舉行，也有人諷刺話怕傳染就照直講，點解有人為佢洗地，又有人批評即日來回來回浪費納稅人嘅錢。 

後來同年8月，時任美國眾議院議長佩洛西到訪台灣，中國外交部攻擊呢次訪問係「竄訪」嗰陣，有人反指習近平到訪香港時即日來回嘅行徑更加似係「竄訪」。 

## 其他對習近平訪港安排嘅評論
* 時事評論員桑普話，習近平冒著染疫、被政變甚至被暗殺嘅風險，仍要訪港，目的係要展示自己大權在握同埋達成咗『二次回歸』，顯示佢已經全面管制香港。
* 香港城市大學公共政策學系助理教授劉冬舒評論話，北京要宣示香港已經穩定落嚟，恢復咗香港政治秩序。
* ReNews喺報導唔同媒體記者採訪新聞自由被阻嘅爭議時，就話香港政府對今年回歸慶典採訪審查史上最嚴，以前就連《蘋果日報》都可以派人採訪，今次反映香港傳媒自由急劇收窄，類似中國大陸嘅審查機制似乎亦引入香港。
* 香港記者協會主席陳朗昇表示對政府安排感到失望，質疑既然咁多本地同海外媒體都關注，點解唔係去借機會爭取多啲支持，形容做法好難睇。
* 對於社民連多名成員喺習近平訪港前夕被打壓，社民連批評，強調和平請願係《基本法》賦予的權利，警方如臨大敵嘅態度，社民連深感遺憾同荒謬。而美國《華爾街日報》形容，習近平訪港標誌着鎮壓異見者嘅高潮（Climax of Crackdown on Dissent）。
* 高登音樂台因應習近平訪呢次訪港導致各區塞車，將歌曲《血染的風采》惡搞成為《塞車的風采》，歌詞揶揄習近平係皇帝，除咗搞到香港大塞車之外，仲影響民生，交通問題搞到好多人都喺落雨天之下濕晒。
* 台灣惡搞媒體眼球中央電視台報道呢次習近平參與嘅新一屆香港政府官員就職典禮，以香港淪陷25年為標題，繼續以『維尼』稱呼習近平，又將中國共產黨形容為『赤匪』，相關港府官員係傀儡，仲大篇幅咁報導鄧炳強同林鄭月蛾喺台下訓著。

## 參考來源
葉進康

**葉進康**（**Jason Ip**，）係香港男藝人，2021年無綫電視藝員訓練班學員，畢業後加入無綫電視。

## 演出
### 電視節目（無綫電視）
*2022年：《關注關注組》主持
*2022年：《搵鬼同你瞓》主持

### 電視劇（無綫電視）
*2021年：《青春本我》 飾 同學
*2021年：《青年心城之撐起青春》 飾 允行
*2024年：《反黑英雄》飾 少年徐國賢
*2025年：《俠醫》飾 米高
*2026年：《愛回家之開心速遞》飾 豆
*2026年：《正義女神》飾 李仁基

### 其他
*2023年：警聲百二秒宣傳片
*2024年：明珠台知識新天地節目宣傳片

## 出面網頁
*
*
黃瀅仴

**黃瀅仴**（**Verena Wong**，）係香港女藝人，2021年無綫電視藝員訓練班學員，畢業後加入無綫電視。

## 簡歷
黃瀅仴本名**黃翠莹**，小學讀宣道會陳元喜小學，中學讀沙田崇真中學，大學讀香港大學，入住孫志新堂，亦有參與港大劇社。

## 演出
### 電視節目主持（無綫電視）
*2021年：《搵鬼去電視城》
*2022年：《Hands Up》
*2022年：《搵鬼同你瞓》
*2023年：《周六聊Teen谷》

### 電視節目演出（無綫電視）
*2022年：《The Show Must Go On》演出
*2022年：《全城一叮》參賽者
*2023年：《我要瞓鬥》參賽者
*2024年：《直播靈接觸》演出（飾演白無常）
*2024年：《2024巴黎奧運》節目小編
*2024年：《我推的野男LIVE！》節目小編
*2024年：《美食新聞報道》第54集嘉賓
*2026年：《魔音女團》參賽者

### 電視劇（無綫電視）
*2022年：《回歸光影頌—究竟天有幾高》飾 女同事
*2022年：《回歸光影頌—神奇的燈泡》飾 食客
*2022年：《回歸》飾 參賽者
*2022年：《痞子殿下》飾 尼姑（第1集）
*2022年：《美麗戰場》飾 BiBi（第4集）
*2022年：《輕·功》飾 女學生（第8集）
*2022年：《有種好男人》飾 店員（第1集）、商場客人（第7集）
*2023年：《新四十二章》飾 學員（第5集）、病人（第7集）、護士（第9-10集）、酒吧客人（第22集）
*2023年：《隱形戰隊》飾 人質（第11-12集）、少女（第13集）、售貨員（第24集）、陪審團（第25集）
*2023年：《法言人》飾 賓客（第7-8集）、食客（第15集）、溜冰人士（第21集）
*2023年：《隱門》飾 環境人物（第5集）、QQ（第14、19、20集）
*2023年：《靈戲逼人》飾 食客（第15集）
*2024年：《婚後事》飾 Candy
*2024年：《逆天奇案2》飾 翻譯
*2024年：《黑色月光》飾 施凱悠
*2024年：《奔跑吧！勇敢的女人們》飾 方穎

### MV
*2023年：谷婭溦《再也不見》

## 出面網頁
*黃瀅仴 Verena Wong | TVB ARTISTE
*
新八間休憩處

**新八間休憩處**，香港公園之一，遊樂場之一，喺赤柱八間，沙灘邊，近黄蔴角道，英文叫**Sun Pat Kan Sitting-out Area**。行政上歸南區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
城門河第二海濱花園

**城門河第二海濱花園**，香港公園之一，遊樂場之一，喺沙田大涌橋路，城門河邊，近沙田畫舫，即酒樓水中天，英文叫**Shing Mun River Promenade Garden No. 2**。行政上歸沙田區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。

## 攷
李卓敏基本醫學大樓小食店

**李卓敏基本醫學大樓小食店**（**Basic Medical Sciences Building Snack Bar**），俗稱**Med Can**，係香港中文大學嘅一間飯堂。

## 設施
Med Can分為室內室外兩部份，門口右邊可以買外賣雙餸飯，只可以去室外食；入咗門口左邊係收銀處，畀咗錢之後可以憑單據入去攞餐。室外設有多張有太陽遮嘅枱。

## 交通
可以搭校巴1、2號或者收費穿梭小巴（俗稱富貴巴）喺邵逸夫堂落，向車尾方向行過去。

## 歷史
2022年之前嘅經營者喺香港中文大學校園長期經營，陪伴唔少喺香港中文大學讀書同工作嘅人。有部份人亦鍾意食佢哋獨特以碎冰忌廉作面層、配以檸檬雪芭同埋麥片嘅檸檬批，以及欣賞呢度嘅人情味，因而得到唔少香港人嘅留意。不過，佢哋喺2022年初宣布同中大嘅合約結束，喺6月30號之後正式結束營業。喺最後一日營業嘅時候，有過百人喺雨中幫襯送別，有人受訪嘅時候話呢個係中大傳承嘅一部分，感慨喺武漢肺炎之下，中大失去咗好多。

## 參考


## 出面網頁
*李卓敏基本醫學大樓小食店 - OpenRice
周慧賢

（，）本職係瑜珈教練，亦喺網紅。佢喺香港疑遭到前男友殺害而轟動各界，甚至上外國新聞。

## 簡介
Aqua Chow佢生前個Instagram有超過五萬個追蹤者。佢表示過嘅生活同埋工作主要圍繞瑜伽，經常分享佢自己嘅瑜伽姿勢同生活相片。

## 遭殺害案情
佢係香港2022年卷入一單兇殺案，即「**周慧賢兇殺案**」。網紅瑜珈女教練**周慧賢**被發現伏屍喺尖沙咀香港麗思卡爾頓酒店一間房嘅浴缸，疑畀兇手斬傷後放入浴缸放血。

周慧賢原定2022年6月30號凌晨搭飛機去美國進修，但29號下晝後就再無露面，屋企人喺30號下晝報警，並喺網上廣發尋人啟事。

由於周慧賢喺深水埗愛海頌住所嘅大廈閉路電視影到佢前男友28歲男子勞浚銘（Alex Lo）出現過，警方向勞了解過，對方初頭話唔知情。但係同日挨晚，勞由律師陪同到黃大仙警署自首，交出一張酒店鎖匙咭後保持緘默。警方夜晚根據線索搵到兇案現場，最終搵到一具女屍，經調查後確認係失蹤嘅周慧賢，懷疑被斬傷後再放入浴缸度放血。

案件遭到網上熱論，有人將疑似涉案人公開起底。事件中有市民對香港警察嘅迅速行動表示讚賞，展現高效執法。亦有言論指出，特區政府喺處理家庭暴力同情感糾紛方面嘅預防措施唔夠，認為可以加強對呢類案件嘅預防同干預措施，以避免同類悲劇再次發生。政府回應時強調，佢哋會繼續努力「優化」相關措施，並呼籲市民喺遇到類似情況要即時報警，以便警方能夠及時介入。之後家人公開回應同埋批評部份對涉案人之指責，同埋評價揣測行為同時，家人信中提及用時間讓大家過渡震驚同埋悲痛。

至於，報稱無業嘅涉案被告勞浚銘，將會被控謀殺罪。翻查資料，涉案疑犯勞浚銘（即併音Alex Lo Chun-ming），生年1994年，前香港武術運動員，近期疑涉及錢債遭追數。案件KCCC 1592/2022正押後審理。

## 參考資料

## 出面網站
* 
* 
* 香港電單車節 Hong Kong Motorcycle Show 2019 - 周慧賢 Aqua Chow, Race Queen #05 (Desktop Version) bw2046
* 【瑜伽導師瞓身演出】ft. Aqua Chow x Sibyl Lam - Lamborghini Aventador SVJ vs Ferrari 488 Pista | HERO Channel
颱風暹芭 (2022年)

**颱風暹芭**（，，國際編號：**2203**，聯合颱風警報中心：**WP042022**）係2022年太平洋颱風季第3個被命名嘅熱帶氣旋。「暹芭」（）呢個名由泰國提供，指嘅喺「大紅花」——一種生長喺熱帶地區嘅花。暹芭影響完菲律賓中部之後，開始移近華南沿岸，為嗰一區嘅2022年風季揭開序幕。暹芭喺7月2號以颱風強度靠近廣東沿岸，香港天文台同埋澳門地球物理暨氣象局分别繼2017年強烈熱帶風暴苗柏同埋2008年颱風浣熊之後再一次針對年內第一個吹襲嘅熱帶氣旋發出八號風球。

## 發展過程
6月26號，一個熱帶擾動喺菲律賓東面海域形成，美國海軍研究實驗室畀咗擾動編號97W。

6月28號夜晚8點，菲律賓大氣地球物理和天文管理局將佢升做熱帶低氣壓，並命名為「Caloy」；同時日本氣象廳亦都升佢做熱帶低氣壓。

6月29號上晝8點，日本氣象廳對佢發布烈風警報，表示系統有機會喺24小時之內增強做熱帶風暴。同時，台灣中央氣象局將佢升做熱帶性低氣壓，畀咗編號TD04；中國國家氣象局亦都將佢升做熱帶低氣壓。下晝12點20分，地球物理暨氣象局亦都將佢升做熱帶低氣壓。下晝12點30分，香港天文台亦都將佢升做熱帶低氣壓。

6月30日上晝8點，日本氣象廳將佢升做熱帶風暴，畀咗國際編號2203，並命名為「暹芭」；同時，台灣中央氣象局將佢升做輕度颱風。上晝11點，聯合颱風警報中心亦都將佢升做熱帶風暴，並畀咗熱帶氣旋編號04W。晏晝12點，香港天文台將佢升做熱帶風暴。

7月1號凌晨2點，澳門地球物理暨氣象局同埋香港天文台升佢做強烈熱帶風暴。同一時間，日本氣象廳將佢升做強烈熱帶風暴。

7月2號凌晨2點，聯合颱風警報中心率先將佢升做颱風。上晝8點，中國國家氣象局同埋日本氣象廳同時將佢升做颱風。8點45分，香港天文台將佢升做颱風。上晝9點，澳門地球物理暨氣象局將佢升做颱風。下晝2點，台灣中央氣象局將佢升做中度颱風。下晝3點，廣州市氣象台話芙蓉喺廣東省茂名市電白區沿海登陸，登陸嗰陣中心附近最大風力35公尺每秒（130公里每小時）。下晝6點，香港天文台將佢降做強烈熱帶風暴。夜晚8點，日本氣象廳將佢降做強烈熱帶風暴。同時，聯合颱風警報中心將佢降做熱帶風暴；台灣中央氣象局將佢降做輕度颱風。夜晚11點，聯合颱風警報中心對暹芭發出最後警告。

7月3號凌晨2點，日本氣象廳將佢降做熱帶風暴；香港天文台將佢降做熱帶風暴。下晝2點，日本氣象廳將佢降做熱帶性低氣壓。下晝5點，香港天文台將佢降做熱帶性低氣壓。夜晚8點，香港天文台將佢降做低壓區。

7月6號上晝8點，日本氣象廳將佢降做低壓區。

7月8號上晝8點，日本氣象廳喺天氣圖移除咗佢。

## 熱帶氣旋警告使用紀錄
### 澳門

### 香港

### 中國大陸

## 註

## 參考

## 睇埋
* 2022年太平洋颱風季
* 同時出現嘅熱帶氣旋：
**熱帶風暴艾利 (2022年)

## 出面網頁

*颱風2000：各氣象部門對暹芭的預測路徑集合 
* 日本氣象廳：數位颱風網資料（日文版、英文版）
*聯合颱風警報中心首頁
*中國國家氣象中心首頁 
*臺灣中央氣象局首頁
*香港天文台：實時天氣稿（6月29日－6月30日－7月1日－7月2日 －7月3日 ）
*澳門地球物理暨氣象局首頁
*菲律賓大氣地球物理和天文管理局 惡劣天氣公告
*泰國氣象局首頁
United

《**United**》係香港組合2R嘅第2張唱片，喺2004年3月29號推出。

同年6月18號推出咗第二版，比起第一版多咗一張VCD。

## 曲目
蛟龍木

**蛟龍木**（；學名：**'），又嗌**猴耳環'''（），係豆科猴耳環屬嘅常綠喬木，喺中國兩廣同瓊閩地區、港澳可以搵到。

## 用途
植株嘅帶葉莖枝可以做藥。

## 連出去
* 猴耳环 中醫世家
* 猴耳環 柴娃娃植物

類:猴耳環屬
類:四季常綠植物
類:喬木
類:藥用植物
水錦樹

**水錦樹**（；學名：**）係茜草科水錦樹屬嘅常綠喬木仔或灌木，喺中國兩廣、瓊、閩、臺地區先至搵到。

## 用途
佢嘅葉可以做單帶蛺蝶幼蟲嘅飼料。成樖嘢都可以做藥，有祛風除濕、散瘀消腫同止血生肌嘅功效。

## 連出去
* 水錦樹 認識植物

類:水錦樹屬
類:四季常綠植物
類:灌木

類:藥用植物
類:飼料
亞孟

**亞孟**（天主教用），又叫**阿們**（新教用）、**阿民**（東正教用）、**阿敏**（伊斯蘭教用），係亞巴郎諸教入面祈禱孻尾用到嘅一個詞，代表總結同肯定嘅意思。有啲粵語嘅教會有時會用「誠心所願」、有啲臺語嘅教會就有時會用「心正所願」，都係相同樣嘅意思。
雞屎藤

**雞屎藤**（；學名：**）係茜草科雞屎藤屬嘅草本植物兼藤木。

佢嘅葉可以用嚟整雞屎粿。

類:雞屎藤屬

類:藤木
類:菜
二十進制

**二十進制**係底數係二十嘅記數系統。瑪雅文明嘅瑪雅數字、因努伊特嘅因努伊特數字都係用二十進制。

二十亦代表人手指腳趾總數。唔少族人都會諗到用來計數。

十進制裡面，每個數位都代表住 10 嘅次方，例如：
: \mathbf{72912}_{10} = \mathbf{7} \times 10^4 + \mathbf{2} \times 10^3 + \mathbf{9} \times 10^2 + \mathbf{1} \times 10^1 + \mathbf{2} \times 10^0

二十進制裡面，每個數位代表嘅係 20 嘅次方，例如：
: \mathbf{925C}_{20} = \mathbf{9} \times 20^3 + \mathbf{2} \times 20^2 + \mathbf{5} \times 20^1 + \mathbf{12} \times 20^0 

二十進制嘅好處就係比十嘅因數多（20嘅因數有1, 2, 4, 5, 10, 20，10嘅因數有1, 2, 5, 10），壞處就係要記多十個符號。

## 攷

## 睇埋
*二進制
*八進制
*十進制
*十六進制
三十進制

**三十進制**係逢 30 進位嘅進位制。

十進制裏頭，每個數位係 10 嘅次方，例：
: \mathbf{357102}_{10} = \mathbf{3} \times 10^5 + \mathbf{5} \times 10^4 + \mathbf{7} \times 10^3 + \mathbf{1} \times 10^2 + \mathbf{0} \times 10^1 + \mathbf{2} \times 10^0

三十進制裏頭，每個數位係 30 嘅次方，例：
: \mathbf{D6NC}_{30} = \mathbf{13} \times 30^3 + \mathbf{6} \times 30^2 + \mathbf{23} \times 30^1 + \mathbf{12} \times 30^0 

## 睇埋
*二進制
*八進制
*十進制
*十六進制
古思堯

**古思堯**（Koo Sze-yiu，），花名**長鬚**、**鬚哥**、**饅頭堯**，係香港泛民主派社運家，坐過11次監。

## 早年生活
古思堯早年喺過澳門船廠學師同埋參與當地左派陣營，喺1966年「一二·三事件」衝擊過澳葡政府，包括衝入市政廳，整爛銅像、報告板，跟住將文件同埋傢俬由二樓抌落街。之後畀戰友出賣，輾轉逃到香港定居。

## 生平
2007年5月15日喺過《蘋果日報》訪問話：「香港人太斯文，遊行好似嘉年華，應該似韓農一樣。」（指2005年香港反對世貿遊行衝突組織到香港衝擊香港會議展覽中心嘅韓國農業協會示威者）

古思堯亦同埋南方民主同盟嘅龍緯汶友善，常出席有關嘅活動。古思堯話希望香港人要起身，反對中共，結束一黨專政。

古思堯嘅老婆同仔喺大陸，喺2012年8月19日嚟香港探過佢。 佢有一個仔一個女。

2012年8月15日，古思堯同埋其它香港保釣行動委員會成員一齊登上釣魚島。 8月17日，團隊抵港開簡單記招嗰陣，喺電視台直播期間爆出「喂喂喂，你企開啲啦，屌你老母。」（「喂喂喂，你站遠一點啦，姦恁娘。」） 嘅廣東話粗口，全句完整地喺免費電視裏面清晰播出，引起市民嘩然。

2020年香港七一遊行前夕接受訪問時自爆患大腸癌末期，凈低兩年壽命。對於抗爭方式，古思堯話雖然唔支持港獨及暴力抗爭，但佢認為中國政府及港共政府嘅行為容唔落市民和平抗爭嘅空間，得更激進嘅抗爭方式先攞到成效，並勉勵年輕人唔要放棄，寄語入獄嘅年輕人唔要感到後悔同埋難過，因為造成呢樣嘅局面嘅係中港政府。

2022年2月4日清晨六點幾，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原定早上到中聯辦反北京冬季奧運會，批評中國中央政府漠視被捕嘅香港市民同埋政治人物，只顧籌辦冬奧「粉飾太平」。此外，「女長毛」雷玉蓮、中國工黨副主席陳勁松、前民主黨黨員馮競文同社運人士陳意明等四人亦被國安處警員拉走。

2023年12月8日，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原計劃喺2023年12月10日區選開幕式當日到選舉事務處長沙灣寫字樓請願，喺當天早上被警方國安處拘捕，並起訴佢一項「企圖作出或准備作出一項或多項具煽動意圖嘅行為」罪。

## 坐監事件
2008年12月，古思堯喺一次領匯示威中認打立會保安。2009年6月，香港法院判罪成，罰款2,000港元或坐七日監。結果，古思堯選擇坐監。

2018年3月27日，古思堯喺東區裁判法院被裁定涉於2017年7月15日悼念已故諾貝爾和平獎得主劉曉波嘅燭光遊行及10月1日國慶遊行嗰陣倒置同埋畫花中國國旗，同埋在2018年1月1日元旦遊行嗰陣畫花香港區旗，被裁定兩項侮辱國旗罪同埋一項侮辱區旗罪罪成，每項控罪各判坐兩個月監，同期執行，合共坐兩個月監。當裁判官問古會唔會自行求情時，古回答：「求情唔必要嘅啦，法律歸法律，政治歸政治」，又稱「任何後果都無所謂」，會「屢敗屢戰，坐監完再抗爭」，而佢話侮辱國旗屬佢嘅個人抗爭行為以示不滿中共，但唔希望戰友模仿。古思堯喺庭外頸掛「打倒中國新帝制」同埋「無悔第六次坐監」字句，跟住祝賀自己再入獄及同埋支持者舉杯暢飲，喺進入囚室嗰陣高叫「民主萬歲」、「人權萬歲」同埋「反對中國共產黨」口號。

2021年4月13日，東區裁判法院開庭審理黃之鋒同埋古思堯2019年10月5日喺銅鑼灣參與非法集結一案，古思堯因“非法集結”被判坐五個月監。

2022年2月4日，佢原定喺北京冬奧開幕日抬棺材去中聯辦抗議，但未出發畀國安警拉，被控企圖作出或準備作出一項或多項具煽動意圖嘅行為罪。到同年7月12日，港區國安法指定法官、主任裁判官羅德泉指佢喺棺材寫上「打倒共產黨」、「結束一黨專政」等字句，代表推翻政府、煽動，而古思堯被捕前已準備好示威嘅運輸安排同埋通知傳媒，認為屬「企圖」行為。法官又稱被告曾經有多次被捕記錄，反映佢仍然佢仍以身試法，並利用冬奧開幕日時機採取行動，認為係將2019年發生「群體性違法行為」挑起情緒，令問題死灰復燃，最終裁定佢罪成，判坐9個月監。

他得悉判決後隨即解僱律師並自行求情，表示願意做民主人權運動的「鬥士、勇士、烈士」和「屢敗屢戰，死不悔改」。裁判官多次提醒他不要將法庭政治化，並形容他堅持示威是其自己個人選擇，並指他在犯案前已經有健康問題，不會因此而減刑。

2024年2月16日，西九龍裁判法院裁定古思堯企圖作出或準備作出一項具煽動意圖嘅行為罪成，國安法指定法官蘇惠德判坐9個月監。

## 參考
四進制

**四進制**係逢4進位嘅進位制，只係用到0、1、2同3三個數字記數，有少數電腦會用。

## 十進制轉換四進制

## 分數同小數
4 淨係可以畀 2 同 2 嘅次方整除，相比十進制嘅 2 同 5，十二進制嘅 2，3，5。而 1/3 同 1/5 呢啲單數分母嘅分數，只可以循環小數嚟表示。

## 計數
甄志強

**甄志強**（，），人稱**小強**，係香港息影男演員，分別做過無綫電視同亞洲電視、2010年約滿離開無綫電視。

2025年10月21號，於上海因心臟病安詳辭世咗，終年59歲。

## 參考
康托爾

**康托爾**（Cantor）係一個英文姓，出名嘅人包括：

*安德烈斯·康托爾，西班牙文足球評述員
*
*格奧爾格·康托爾，數學家
廣東暴雨警報信號

係廣東省突發氣象災害一預警信號，亦係廣東省氣象廳當發現有大雨或暴雨影響廣東邊個城市或地區嗰陣，向市民發出嘅警告。

呢個警報系統同其他氣象警告完全獨立。若果廣東颱風警報信號或雷雨大風警報信號或冰雹警報信號等特別報告同時出現時，呢啲警報可同時生效。暴雨警報信號將透過廣東各電視台同電台做廣播，其中電視屏幕會喺節目播出期間出現顏色雨雲撈稿。佢嘅目的係及早提醒市民喺廣東邊個城市範圍住啲居民，去嗰邊玩或出差或比賽時，就嚟落大雨可能造成嚴重混亂，重確保各緊急服務機構同部門都已經準備好，隨時處理因暴雨可能造成嘅緊急事故。 

而家暴雨警報分為黃、橙、紅三種。喺深圳用嘅係地方性信號。

## 史
廣東省人民政府喺2000年9月18號舉辦嘅第九屆51次常務會議正式通過實施暴雨警報信號，重喺2000年11月1號正式生效。嗰時實施第一版嘅暴雨警報，連撈稿都學香港天文台，用嘅係黃、紅、黑三種，不過呢種方案直到2006年5月31號深夜正式廢除。從2006年6月1號開始，為咗同國際接軌，廣東省氣象廳開始實施咗第二版嘅暴雨警報，用嘅係黃、橙、紅三種。同第一版相比，個撈稿變成長方形方框樣，其中左上角係淡灰色底帶暴雨撈稿，右上角係暴雨信號嘅中文字標識（綜藝體），下邊係指定颱風信號嘅對應英文單詞（全大寫嘅Arial Black字體），中、英文都係用空心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅颱風警報，雖然佢同第二版用嘅色一樣，個樣亦差唔多，但右上角字樣改成「台风」兩字，颱風信號嘅中文字標識移到左下角，右下角嘅英文亦統一改成「TYPHOON」字樣，字體亦冚唪唥改嗮用中國大陸街頭巷尾出現嘅黑體兼變成實心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅暴雨警報，雖然佢同第二版用嘅色一樣，個樣亦差唔多，但右上角字樣改成「暴雨」兩字，暴雨信號嘅中文字標識移到左下角，右下角嘅英文亦統一改成「RAINSTORM」字樣，字體亦冚唪唥改嗮用中國大陸街頭巷尾出現嘅黑體兼變成實心字。喺深圳，雖然第三版暴雨警報個樣同第二版幾乎一模一樣，但係字體改成用實心嘅黑體字，重喺下邊多咗個指定暴雨信號色底帶「暴雨」兩字嘅符號。喺茂名電白，當地雖然改用咗中國大陸非廣東版通用嘅暴雨警報，但係表達意思同廣東版一樣。

## 現行信號
廣東大多數地區用緊嘅暴雨警報如下： 

### 深圳

## 舊警報
### 2000～2006
### 2006～2014

## 攷

暴雨
亞太餐飲

**亞太餐飲（控股）有限公司**係香港一間連鎖飲食企業集團。

2022年7月1號，亞太餐飲因老闆「走佬」而導致旗下多間餐廳停業。有員工指出，喺6月30號收工後收到通知7月1號開始唔使返工。

## 旗下品牌
### 執笠嗰刻旗下嘅品牌
*里的茶：台式飲品店
*九井壽司：日式餐廳
*九井食堂：日式餐廳
*九井水產：日式餐廳
*Mee… Lemongrass：泰式餐廳
*冬蔭公公：泰式餐廳
*Lemongrass：泰式餐廳
*路斯餐廳：港式餐廳
*麻辣娘子：中式餐廳

### 執笠前已經轉咗手嘅品牌
亞太餐飲旗下部份品牌原屬於匯駿餐飲集團。下面嘅品牌冇受亞太餐飲執笠影響，照常營業。
*新澳咖啡廳室：港式餐廳
*阿里山珍珠奶茶便當：台式餐廳
*曼谷廚房工房：泰式餐廳

## 參考

## 出面網頁
*亞太餐飲（控股）有限公司
亞洲國際餐飲

**亞洲國際餐飲集團**係香港一個連鎖飲食集團。

亞洲國際餐飲2007年成立，老細叫柯鎮平，做過加拿大卡城潮州商會榮譽主席。

## 事件
### 用檸檬汁代替檸檬片調配檸檬茶
港式檸檬茶傳統上係一杯紅茶配檸檬片，畀客人自己篤檸檬。而亞洲國際餐飲旗下食肆自2019年開始改用冷壓檸檬汁代替檸檬片調配檸檬茶，話檸檬味道同香氣會比較穩定，但網上有唔少人對呢個安排唔受落，覺得難飲。
### 用「麥可可」、「麥樂克」代替阿華田、好立克
多數香港茶餐廳都會提供阿華田同好立克，但亞洲國際餐飲旗下食肆自大約2020年代初期開始改由其他唔知名嘅品牌「麥可可」（Macocoa）、「麥樂克」（Oatinn）取代，有部份人客質疑呢個安排。

## 旗下品牌
*百份百餐廳
*意樂餐廳
*漁樂
*韓樂
*Smile Bread
*桃園制作
*Coco Fish
*桃園小品
*木兆小品
*Itamama
*Chicken Factory
*牛奶冰室
*Mama Bakery
*RUD燒肉

## 參考

## 出面網頁
*亞洲國際餐飲集團
上林 (香港)

**上林**（**Serenade**）係香港私人住宅樓，喺大坑大坑道11號，勵德邨旁邊，有兩棟樓，高53層，有275個單位，2010年起好。
古天農

**古天農**（，）係香港舞台劇演員同導演、電視及電台節目主持。曾經擔任中英劇團藝術總監、香港藝術發展局藝術推廣委員會主席、戲劇組主席、策略委員會委員、康文署及香港演藝學院戲劇學院顧問委員。

2022年6月23號，古天農被發現於睡夢中離世，死訊於當日由杜國威宣布，警方相信事件無可疑，暫未能確認死因。

## 編寫或執導作品
### 中英劇團

### 其他
* 《師生之間》
* 《伴我同行》
* 《我和春天有個約會》－ 第2屆香港舞台劇獎「最佳導演（悲/正劇）」
* 《南海十三郎》
* 《承受清風》
* 《中大人家》

## 監製作品
* 1994年　我和春天有個約會	 	 
* 1994年　伴我同行

## 演出作品
### 電影
* 1983年　半邊人 	 
* 1994年　伴我同行 	 
* 2001年　地久天長	 	 
* 2002年　男人四十　飾　國舊同學	
* 2018年　大師兄　飾　張老闆
* 2023年　命案 飾 少東父

### 舞台劇
* 《蝦碌戲班》－第2屆香港舞台劇獎「最佳男主角 (喜/鬧劇)」
* 《香港電影第一Take － 黎民偉開麥拉﹗》
* 《幸遇先生蔡》－ 飾演蔡元培
* 《謀殺遊戲》
* 《金池塘》
* 《玻璃偵探》中英劇團 
* 《相約星期二》中英劇團
 
### 電視節目
*1984年《獅子山下：平步青雲》飾演 阿志（香港電台電視部） 
* 《頭條新聞》（香港電台電視部）
* 《古寶尋蹤》（亞洲電視）
* 《演藝界512關愛行動大匯演》（所有香港電子媒體）

## 著作
*《天農百部》 ISBN 9789620755613 

## 獎項及榮譽
* 1991年　香港藝術家年獎「舞台導演獎」
* 1991年　第二屆香港舞台劇獎「最佳導演（悲/正劇）」《我和春天有個約會》
* 1991年　第二屆香港舞台劇獎「最佳男主角（喜/鬧劇）」《蝦碌戲班》
* 1994年　香港戲劇協會「十年傑出成就獎」
* 1995年　第四屆香港舞台劇獎「最佳導演（喜/鬧劇）」《芳草校園》
* 2006年　以「推動文化藝術發展傑出人士」身份獲頒「民政事務局局長嘉許獎狀」
* 2008年　第十七屆香港舞台劇獎「最佳導演（悲/正劇）」《相約星期二》

## 註

## 參考

## 出面網頁

* 中英劇團
* 古天農與中學同學留影，《名人說母校》，1994年
香港銅鑼灣皇冠假日酒店

**香港銅鑼灣皇冠假日酒店**（**Crowne Plaza Hong Kong Causeway Bay**）係香港酒店，喺銅鑼灣禮頓道8號，高28層，2009年開張。
香港銅鑼灣智選假日酒店

**香港銅鑼灣智選假日酒店**（**Holiday Inn Express Hong Kong Causeway Bay**），舊名**香港銅鑼灣快捷假日酒店**（**Express by Holiday Inn Causeway Bay Hotel**）係香港酒店，喺銅鑼灣霎東街33號，高29層，2005年開張。
逸蘭精品酒店

**逸蘭精品酒店**（**Lanson Place Hotel**），舊名**利臣廣場酒店**，係香港酒店，喺銅鑼灣禮頓道133號，2005年開張。
香港珀麗酒店

**香港珀麗酒店**（**Rosedale Hotel Hong Kong**）係香港酒店，喺銅鑼灣信德街8號，2001年開張。
富豪香港酒店

**富豪香港酒店**（**Regal Hong Kong Hotel**）係香港酒店，喺銅鑼灣怡和街88號，高35層，1993年開張。
聖馬利亞堂

**聖馬利亞堂**（**St Mary's Church**）係香港教堂，屬香港聖公會旗下，1911年創辦，教堂建築喺銅鑼灣大坑道2A號，1937年起好，係香港島現存唯一糅合中國風格同文藝復興風格嘅教堂建築。

## 參考

類:香港聖公會
中華基督教會聖光堂

**中華基督教會聖光堂**（**Shing Kwong Church, The Church of Christ in China**）係香港教堂，屬中華基督教會旗下，喺銅鑼灣東院道7號，1927年起好。
中華基督教會公理堂

**中華基督教會公理堂**（**China Congregational Church**）係香港教堂，屬中華基督教會旗下，1883年創辦，而家堂址喺銅鑼灣禮頓道119號，而家嘅建築係2013年起好，高24層。
利園二期

**利園二期**（**Lee Garden Two**），前名**嘉蘭中心**，係香港寫字樓，喺銅鑼灣利園山恩平道11號，高31層，1992年起好。
利園三期

**利園三期**（**Lee Garden Three**）係香港寫字樓，喺銅鑼灣利園山新寧道1號，高21層，2018年起好。大樓原址係新寧大廈。
黃金廣場

**黃金廣場**（**The Goldmark**）係香港寫字樓同商場，喺銅鑼灣軒尼詩道502號，高26層，1987年起好。

黃金廣場對住軒尼詩道嘅行人過路處方向有個大型點陣顯示屏，1990年代曾經係銅鑼灣其中一個地標，不過自2000年代開始因為失修已經無再用，但一路無拆走換成時興嘅電視螢幕。
金堡中心

**金堡中心**（**Island Centre**）係香港寫字樓同商場，喺銅鑼灣記利佐治街1號，近軒尼詩道同東角道交界，高27層，1984年起好。

商場部份叫**金百利商場**（**Island Beverley**，簡稱**金百利**），高4層。

香港工程師學會總部喺呢躉大廈入面。
香港大廈

**香港大廈**（**Hong Kong Mansion**）係香港商住大樓，喺銅鑼灣怡和街1號，近記利佐治街同百德新街，高23層，1966年起好，前身係幫辦樓（即係督察宿舍），發展商係興雲置業。

地舖以外嘅商用部份（1樓同2樓）曾經係紅寶石酒樓，自2000年代開始係一個商場，叫銅鑼灣地帶。
血染的風采

《**血染的風采**》係一首中國人民解放軍軍旅歌曲，喺1986年創作，陳哲作詞，蘇越作曲。呢首歌係為咗兩山輪戰中陣亡嘅解放軍士兵而寫，歌詞追悼喺戰場上為國家而犧牲嘅軍人。。直到北京未經諮詢或香港人同意而訂立《港區國安法》之前，呢首歌幾乎係每年維園六四燭光晚會都會唱嘅歌。

## 衍生作品

* 高登音樂台因應2022年習近平訪問香港導致各區塞車，將歌曲《血染的風采》惡搞成為《塞車的風采》，歌詞揶揄習近平係皇帝，除咗搞到香港大塞車之外，仲影響民生，交通問題搞到好多人都喺落雨天之下濕晒。

## 參考
銅鑼灣地帶

**銅鑼灣地帶**（**Causeway Place**）係香港商場，喺銅鑼灣記利佐治街2-10號，香港大廈嘅基座，2000年開業。
銅鑼灣廣場

**銅鑼灣廣場**（**Causeway Bay Plaza**）係麗新集團喺香港銅鑼灣嘅建築，可以係：
*銅鑼灣廣場一期，1989年起好
*銅鑼灣廣場二期，寫字樓部份叫力寶商業大廈，1992年起好
銅鑼灣廣場一期

**銅鑼灣廣場一期**（**Causeway Bay Plaza 1**）係香港寫字樓同商場，喺銅鑼灣軒尼詩道489號，近波斯富街，高25層，1989年起好。

大廈原址係紐約戲院，因為配合香港地鐵銅鑼灣站西面大堂工程而拆咗。 

## 睇埋
*銅鑼灣廣場二期
銅鑼灣廣場二期

**銅鑼灣廣場二期**（**Causeway Bay Plaza 2**）係香港寫字樓同商場（寫字樓部份叫**力寶商業大廈**），喺銅鑼灣駱克道463-483號，近波斯富街，高24層，1992年起好。

## 睇埋
*銅鑼灣廣場一期
紅花風鈴木

（學名：**'），又嗌**紫花風鈴木**或**粉花風鈴木'''，係紫葳科風鈴木屬嘅落葉喬木，喺美洲嘅墨西哥、巴西、巴拉圭、玻利維亞、薩爾瓦多同埋中國廣東、廣西、雲南、香港、澳門、臺灣地區先至搵到。

紅花風鈴木喺薩爾瓦多被列做國樹。

## 樣
成樖嘢高8～12m。葉屬掌狀複葉，對生，有5嚿細葉。花屬總狀花序，聚生，粉紅到紫紅，大隻時淡粉紅色；花冠似唥鐘，直徑3～5cm，每年冬末到春初開花；開花時，重有些少葉喺樹上。果屬蒴果。

## 適應環境
佢啱晒喺帶有機質嘅砂質地且排水同日照良好嘅地方生，雖然佢鍾意喺23～32℃嘅環境下生，但唔受修剪。花芽喺秋末到春分時節分化。

## 用途

植株既可以做庭院同街頭嘅植物，又可以做綠籬植物，重可以做行道樹。另外啲花同葉可以俾人睇。喺中南美洲地區，成日拎佢嘅樹皮嚟做藥，有驅除消化道寄生蟲嘅功效。

## 攷

## 連出去
* 紅花風鈴木 新北市鶯歌區公所
* 红花风铃木的花语是什么 中国花木网

類:風鈴木屬

類:喬木
類:花卉
類:觀葉植物
類:行道樹
類:綠籬植物
類:藥用植物
V (香港組合)

**V**，香港一隊已經解散咗嘅樂隊，2006－2008年期間活躍，簽約博美唱片。成員包括徐浩邦（Terry Chui，單飛後改藝名做徐浩），周錫漢（Randy Chow）同埋簡俊毅（Leo）。

部份歌曲包括：《遠水近火》，《南華歌》，《我82你74》，《How Deep Is Your Love》。

## 參考
油麻山

**油麻山**（）係中國廣東廣州一山，喺黃埔區新龍鎮同增城永和街道之間。東靠逕頭；南靠華峰村；西靠金坑；北靠均和村，海拔433.6m。

佢既係黃埔區最高峯，又係廣州城區繼帽峯山後第二高峯。喺山頂可以望到成個蘿崗同大部份黃埔區同增城永和、中新、新塘等地，亦可以望到天河區東邊周邊地方。

## 睇埋
* 油麻山公園

## 攷

類:廣州嘅山
類:黃埔區
類:增城
7&I控股

**7&I控股**（**Seven & I Holdings Co., Ltd.**）係日本嘅大型零售、流通事業控股公司，旗下擁有7-Eleven（7-11），亦都曾經擁有伊藤洋華堂、SOGO、西武百貨等公司。

7&I控股喺2005年9月1號設立，作為日本7-Eleven便利店、伊藤洋華堂超市同Denny's連鎖家庭餐廳嘅母公司。喺2005年11月，7&I控股完成收購美國嘅7-Eleven。

2024年8月傳出7&I控股收到Alimentation Couche-Tard嘅收購要約，不過7&I控股喺9月初就表示有可能違反美國競爭法同出價太低，拒絕咗，但係ACT仍然唔排除會「敵意」收購，即係直接向股東提出收購。為咗對付ACT嘅收購，7-11控股考慮緊管理層收購嚟私有化間公司；另外，7-11控股喺10月將公司一拆為二，將非核心業務轉去新公司York Holdings旗下，專注做便利店業務。

## 參考
油麻山公園

係中國廣東廣州一公園，喺黃埔區新龍鎮同埋增城永和街道之間。東靠逕頭；南靠華峰村；西靠金坑；北靠均和村。

公園有4個大門。其中東門喺環湖景區嘅水庫邊東北角；南門喺華峯寺隔籬；西門喺金坑村嘅九龍山莊附近；北門喺逕頭村周邊啲村屋一帶。不過除咗北門同東門附近有公路可以去到景區附近之外，淨低嘅西門同南門都唔畀行車。

喺北門同東門附近，雖然有公園道路可以上山到半山腰嘅水庫邊，但係除搶險車、當地嘅私人別墅用車同公園內部公務車外、園區辦公車同埋山地車外，其它車都唔畀上落山。而東門同北門之間嘅公路唔相連。另外，座山重有好多個防空洞喺度。

佢嘅上山通道喺2021年8月15號起好兼開放。從公園北門上到山頂，要行2,148～3,019m嘅路程先至到。

佢嘅景區得好少，淨包括咗環湖（包括1.3km長嘅濱水棧道）、山頂觀景台同埋天坑呢三個景區。

## 相

## 攷

類:廣州公園
類:黃埔區公園
深屈

**深屈**，香港一地，亦係一村，喺大嶼山西北，來住沙螺灣過䃟石灣到大澳山徑中途。佢對出有深屈灣，灣形入得好深，灣口向北。後面南方谷地，亦相當深，當中一支去到昂坪。深谷之故，涌水甚多，集成一支，北流入灣。人煙稀少，有條深屈道通到車。行政上歸離島區。

舊時村人捉魚種米，現今養蠔種菜種生菓為業。

## 地理
深屈人煙，按形勢分為三笪，灣南、灣東、灣西。

灣南為深谷出口，涌流入灣，又有深屈道行車，道尾有渡頭。涌口澤地淺灘，有紅樹林。沿涌流而上，就開做田地。屋宇大多排喺岸東，近來住山徑。深屈道入自西南面，北走，近岸同往來山徑匯合重疊，東屈，以橋渡涌，再沿岸西北，到渡頭而止，同屋宇睇齊。

灣東細谷，亦有涌水。近岸有地名南田。屋宇散佈谷內，當中有名得李鳳園。溯谷而上，有勝覺下苑，來往山徑側邊。

灣西叫茜草灣，又一細谷，田地為主，屋宇甚少，皆喺谷北。岸邊有紅樹林。來往山徑過佢南面，有分叉沿岸入茜草灣。相傳大明同西洋水戰喺茜草灣。按西洋即葡萄牙。

望向灣口，可見港珠澳大橋。

## 行政
離島區區議會，大嶼山大多數村，都歸入大嶼山選區，深屈都唔例外，同大澳、梅窩、貝澳、大蠔、長沙等等一齊。

## 生意
有幾間士多，亦兼做茶水檔。

## 交通
要車去深屈，只得搭大嶼山的士，無巴士行。有渡頭，但無渡輪。要去一係私家車私家艇，一係行路，或者踩單車。

行路嘅話，可以由大澳行過去，或者沙螺灣行過去，行山人稱為東澳古道，東涌來往大澳咁解。又或由深屈道行落山。

## 攷
錯別字

**錯別字**係**錯字**同**別字**嘅統稱；別字又叫**白字**。就中文字嚟講，錯別字有可能係寫錯部首、筆劃、寫咗相似嘅字噉。

## 睇埋
*假借字
*通假字
*串錯英文字
海防道兒童遊樂場

**海防道兒童遊樂場**，香港公園之一，遊樂場之一，喺尖沙嘴九龍公園徑之西，海防道之北，英文叫***'。行政上歸[[油尖旺區]]。設有[[兒童遊樂場]]，後設為[[寵物共享公園]]，以及[[狗糞收集箱]]。公園全日開放。歸[[康樂及文化事務署]]管。場內禁煙。

==史==



笪地原本為[[威菲路兵房]]，二十世紀七十年代，轉做九龍公園。同時開條大馬路，由[[梳利士巴利道]]近[[青年會]]，斜插入[[官涌]]廣東道。故此有段三角地淨低，就開咗個兒童遊樂場。

個場原本叫'''[[九龍公園徑兒童遊樂場]]'''，英文則名***'。原名只以佢貼住馬路，九龍公園徑而名。之不過，佢同九龍公園名好似，地方好近，然而又唔相通，怕人誤以為去到九龍公園。二零一五年十二月四日刊憲改成現名。

## 地理
場畧呈直角三角形，窄身，設喺山上，為九龍公園坐山餘邊。南高北低。東邊全為廣東道一排商業大廈後欄。北邊就係海防道。而西邊為馬路九龍公園徑。

園外九龍公園徑，齋做大馬路，無設行人路，無預人行，無預人上落車，故此無門入。要入只能南面海防道，拾級而上。又或者，北面由廣東道，行去大廈後欄入園。

## 佈局

園中種得多大樹，鬱鬱成林。南面高地，有兒童遊樂設備，好似韆鞦、滑梯咁。北面低地，北端有座瞭望塔。

## 攷
平安大戲院

係中國廣東廣州嘅電影院，亦係廣州嘅老字號戲院之一。1951年2月起好，喺荔灣區第十甫路125號（近曾巷直街同西關十甫酒店之間嘅位）。

間嘢由私人同益股份出咗六萬文嚟起。後嚟發展成集演出、電影、粵劇會館同服裝商場、餐飲喺埋一齊嘅大型多功能文化娛樂場所。

## 連出去
*广州平安大戏院 

類:廣州嘅戲院
秀麗樓

**秀麗樓**（）係中國廣東廣州一比較有民國特色嘅古建築，1953年起好，喺荔灣區下九路26號。

## 史

佢間嘢早前係1953年從荔灣區龍津街道嘅洞神坊搬到下九路入面開辦嘅何濟公製藥廠（而家隸屬廣藥集團）生產廠房。1958年12月13號晚黑，因廠房火燭，向秀麗用自己條命仔擋住酒精，令廠房避咗單惡性爆炸案。向秀麗死咗之後嘅第三日（1959年1月18號），中共廣州市中區委員會就辦咗隆重嘅追悼大會；廣州市人民政府重畀咗佢做革命烈士；何濟公製藥廠所在地嘅行政街亦改名做「秀麗街」。1982年8月，廣州市人民政府就將下九路嘅何濟公藥廠原址嗰棟樓改咗名嗌「秀麗樓」。

## 攷

類:廣州名人故居
類:荔灣區文化
曲面

**曲面**係一種二維嘅幾何物體。

喺拓樸學同微分幾何入面，曲面係由一咋二維嘅「patch」透過同胚或者係微分同胚黐埋一齊；而喺代數幾何嘅世界入面，幾何物體係用多項式嚟定義嘅，所以用好粗略嘅講法嚟講，喺n維空間上面用n-2條多項式嚟定義嘅話，就會得到一個曲面。當然呢個講法唔係好準確，因為要考慮到啲多項式係咪完全相交（complete intersection）嘅問題。一個好啲嘅定義嘅方法係用維度，但係喺代數嘅世界入面有幾種維度嘅定義，例如投影維度、深度、Koszul序列等等，要視乎邊一種喺嗰個情況好用啲。

類:幾何學
聲夢傳奇2

《**聲夢傳奇2**》（）係香港無綫電視真人騷歌唱比賽節目，《聲夢傳奇》第二季，由2022年6月11號到9月24號逢禮拜六20:30到22:00喺翡翠台常規播出，決賽喺10月2號禮拜日20:30到22:15播出。《**聲夢傳奇2海外踢館賽**》由2022年11月5號到11月12號逢禮拜六20:30到22:30喺翡翠台播出。

## 導師名單

## 學員名單

## 每集一覽
### 常規集數同決賽

### 海外踢館賽

## 獎

## 節目調動
*2022年7月16號：由於播映《明愛暖萬心》，所以暫停播映。
*2022年8月20號：由於播映《善心滿載仁愛堂》，所以暫停播映。

## 出面網頁
*聲夢傳奇2 - 主頁 - tvb.com
* 聲夢傳奇2海外踢館賽 - myTV SUPER
香港25個第一

《**香港25個第一**》（），係香港無綫電視嘅資訊節目，配合香港主權移交25週年紀念而製作，由洪永城主持，由2022年6月23號到7月29號逢禮拜四、五22:30到23:15喺翡翠台播出。

節目介紹香港主權移交25年嚟創造嘅多個「第一」紀錄。

## 每集一覽

## 相關節目
*澳門25個第一（慶祝澳門主權移交25週年節目）

## 出面網頁
*香港25個第一 - 主頁 - tvb.com

## 電視節目變遷
保角映射

**保角映射**（；）喺幾何學上係一種函數，將一個空間轉化，轉化前後個空間啲地區性角度不變，但啲長度可能會變。

## 睇埋

* 全純映射
* 雙全純映射
巴打秘景遊

《**巴打秘景遊**》（）係香港無綫電視嘅本地遊節目，由陳浚霆、曾展望、焦浩軒、梁敏巧主持，由2022年7月3號到7月4號禮拜一、二22:30到23:15喺翡翠台播出。節目介紹新界東北部嘅景點，包括沙頭角、荔枝窩同鴨洲。

呢個節目係由香港旅遊發展局為咗推廣新界東北部嘅本地遊而贊助製作，同期播出嘅同類節目重有香港電視娛樂嘅《邊界綠遊遊》。

## 每集一覽

## 出面網頁
*巴打秘景遊 - 主頁 - tvb.com
*巴打秘景遊 - myTV SUPER
綸章絲綢店

**綸章絲綢店**係中國廣東廣州一有大清特色嘅建築，1902年起好，喺荔灣區下九路40～42號。

佢間嘢早前係由司理伍君烈出手創辦嘅**盛記布舖**，主要搞純棉布料行業。後嚟加咗絲綢經營而改名做**綸章絲綢店**，亦發展成廣州最大嘅紡織品專業名舖。

## 攷
* 广州老字号·锦纶华章八十春--纶章纺织品商店

類:荔灣區古蹟
蔡立兒

**蔡立兒**（，），原名**蔡立**，係香港女歌手，1988年出道。佢亞爸係電視演員蔡國慶，老公係歌手歐陽德勛。
歐陽德勛

**歐陽德勛**（，）係香港男歌手，1984年第三屆新秀歌唱大賽季軍。佢亦係位電台節目主持。佢老婆係歌手蔡立兒。
吳國敬

**吳國敬**（，）係香港男歌手同演員，1985年出道，代表作品包括《我說過要你快樂》，後期轉型做音樂創作人，幫過唔少香港歌手寫歌。

## 出面網頁
Michael C

**Michael C**，本名**朱凱豪**（，），係香港男歌手，2020年出道，屬索尼音樂娛樂（香港）旗下。
徐浩

**徐浩**（，），本名**徐浩邦**，係香港男歌手同音樂人，2008年以組合「V」嘅成員出道，解散後曾短暫單飛發展，之後退居幕後，幫唔少香港歌手寫歌。

佢2025年10月同歌手曾樂彤結婚。
Zpecial

** Zpecial**係香港四人男子樂隊，成員包括康聰（主音及結他手）、Tatming（低音結他手）、Mike（主結他手）、煒賢（鼓手），2009年組隊，2017年喺樂壇正式出道。
陳潔靈

**陳潔靈**（，），花名「**Miss Chan Chan**」，係土生土長嘅香港人；前歌手兼任歌唱老師，早年由英文樂隊出身，七十年代以個人身份出道，代表作包括《今晚夜》同《白金升降機》等等。
張立基

**張立基**（，）係香港男歌手同演員，1986年出道，出過十幾隻碟，又拍過電影同亞洲電視劇集。
## 演出

### 電視劇（ViuTV）
*2023年：《法與情》 飾 申永全
Heyo

**Heyo**本名**霍嘉豪**（，），係香港男Rap歌手，2013年出道，亦有演出電影。
## 出面網頁
惡意 (小說)

《**惡意**》（）係日本作家東野圭吾嘅長篇推理小說，亦係「加賀恭一郎系列」嘅第四本小說。單行本喺1996年由雙葉社發行，2001年發行咗講談社文庫版。英文版譯名《**Malice : A Mystery**》。

## 外部連結

* 
* http://www.tvdrama-db.com/drama_info/p/id-35469 
* 博客來網路書店 惡意 
* 豆瓣讀書：惡意 
* 卓越亞馬遜：惡意（暢銷天王東野圭吾最得意力作，加賀恭一郎系列第4部） 
* yes24 惡意
惡意 (中國政治術語)

喺中國，有啲官員有時會用「惡意」嚟形容一啲人民行徑。本來人民法理上有權咁做，但呢啲官員覺得佢哋咁做會對佢哋或社會其他人有所影響，所以就將佢哋嘅行為冠以「惡意」之名，甚至採取約談等行政手段處理。其中部分指控有「惡意上訪」，「惡意討薪」，「惡意返鄉」等。

## 2022年山東青島「惡意不買房」指控爭議
喺2022年，為咗拯救經濟，中國各地將「救房市」列為要項，軟硬花招盡出。6月17號，青島市薛家島街道辦事處發布「關於做好促進居民購買新建商品房的通知」，其中包括下令調查居民購房意願，仲要求針對「惡意不買房」而且銀行有巨額存款嘅人者，一律約談，結果遭到眾多中國網友訕笑同埋批評。。冇幾耐之後，中國官媒《證券時報》亦批評呢個做法矯枉過正。

## 參考
長芒杜英

**長芒杜英**（；學名：），又嗌**尖葉杜英**或**毛果杜英**，係杜英科杜英屬嘅四季常綠喬木。原產中國廣東、海南同雲南南邊，喺華南一帶同馬來半島、星加坡都有種。

## 樣
版根明顯。花白而帶芳香，每年4～5月開花。

## 適應環境
佢鍾意喺暖而濕嘅地方生，唔禁凍，有強抗風性。

## 用途
佢通常攞嚟做行道樹、庭蔭樹同背景樹。

## 連出去
* 倒挂美人——尖叶杜英、水石榕 中國科學院
* 尖叶杜英（尖叶杜英、水石榕） 環球信息網
* 毛果杜英 深圳市城市管理和综合执法局

類:四季常綠植物
類:香花樹種
類:行道樹
捐山窿公園

**捐山窿公園**（）係香港一公園同遊樂場，喺西營盤豐物道，香港島西北岸，維多利亞港海皮，就近西區海底隧道天橋馬路出入，亦近西區副食品批發市場，就喺豐物道停車場側跟，西面同中西區海濱長廊相連。佢沿海東行，可去到中山紀念公園。2019年8月25號開張，現已圍封清拆。

另一官名，字寫做**豐物道海濱休憩用地**（）。皆因佢近豐物道而名。

園中有石屎渠做成兒童遊樂場，畀細蚊捐來捐去，故名捐山窿。舊時公共屋邨兒童遊樂場常見。實質亦參考自二十世紀七十年代石籬邨，有類似遊樂建設。而設計者皆係香港學生同後生設計師。另外亦有貨櫃做屋，用來展覧同遊樂，一共四個
。

另外有草地供遊樂。海邊又有行人路，又兼做緩跑徑。園內可以放狗。

## 交通
就近豐物道，除咗市區的士，並無公共交通來往。至近由豐物道行到水街，喺干諾道西搵車搭。又或再行遠啲，去到德輔道西。

至近地鐵站係西營盤站，不過要兜大圈，先至去搭得到。

## 攷
黃勝輝

**黃勝輝**，香港政治人物，祖籍福建，曾經係香港民主黨成員，但之後轉投親中派。

## 選舉歷史
佢喺1994年香港區議會選舉代表民主黨（實質港同盟和匯點聯合推薦參選）參選東區翠灣選區，但係輸咗畀民建聯嘅鄧禮明。

佢喺2003年香港區議會選舉代表民主黨參選東區柏架山選區，但係輸咗畀民建聯嘅黃建彬。

佢喺2005年東區區議會堡壘選區補選代表民主黨出選，當時面對親中派香港公民協會錢志庸、民建聯嘅洪連杉同埋前民建聯成員，其後退黨參選嘅朱漢華，合共3名對手。選舉期間朱漢華喺一次拉票活動突然突然中風，之後離世。事件令選情出現變數，但最終黃勝輝只係攞到783票（37.92%），輸俾民建聯嘅洪連杉。

## 參考
錢志庸

**錢志庸**，香港親中派政治人物兼律師，錢志庸律師行創辦人，喺HKG報、幫港出聲等親中派媒體都有發表文章。

## 政治立場
佢係香港親中派人士，熱烈追捧中國崛起，帶有中國民族主義色彩，佢曾經做過「反佔中大聯盟」嘅成員。

佢曾經批評一啲對中國政府同社會問題有批判態度嘅人，忘記自己中國人身份，拒絕接受中國強大，自以為係高級華人。佢又不時會攻擊一啲民主派人士，例如話佢哋道德犯法，又話英國因應香港局勢惡化推出聲援香港人嘅BNO Visa政策只係搵香港人笨，聲黎英國人根本唔鍾意香港人。

佢亦支持北京未經諮詢或香港人同意之下強行訂立嘅《港版國安法》。又曾經參與由「國際公益法律服務協會」舉辦嘅第一屆「國安教育認證導師資格課程」幫助推廣《港版國安法》。

## 選舉經歷
佢喺2005年東區區議會堡壘選區補選以香港公民協會名義出選，當時面對民主黨黃勝輝、民建聯嘅洪連杉同埋前民建聯成員，其後退黨參選嘅朱漢華，合共3名對手。選舉期間朱漢華喺一次拉票活動突然突然中風，之後離世。事件令選情出現變數，但最終錢志庸只係攞到109票（5.28%），輸俾民建聯嘅洪連杉。

## 部分公職

* 香港中小型企業聯合會會董

## 外部連結

* 

## 參考資料
惡意 (搞清楚)

**[[惡意]]**通常指懷住唔好嘅居心去做一樣嘢，亦可以係指：
* 惡意 (小說)：日本作家東野圭吾嘅長篇推理小說
* 惡意 (中國政治術語)：中國官員有時冠以民眾行為嘅指控
晉城街

**晉城街**係香港一街，喺石塘嘴皇后大道西，北低南高，成曲尺形，另一端掘頭，轉角位有小段曲尺梯級，上山道近加倫臺。街拆咗，化成石塘咀市政大廈，英文寫****。原本市政局想叫晉城市政大廈，但至終決定現名，至終晉城個名無留落來。

香港年鑑有記，晉城街，「在大道西四六六號側」。大道西即皇后大道西。

條街亦稱為**食街**。成帶有租客，有貨倉。皇后大道東一頭，曾食檔林立，雲吞麪檔，又有賣其他嘢食。一九六五年，為交通而拆咗一啲住宅。

一九七四年市政局諗好要起大樓，綜合街市、文化同體育。之後收樓。一九七七年到七九年間拆樓，化成吉地當公園，而條街，要到一九八三年打後先至拆，正式起市政大廈。

晉城街梯級，再後先拆。市政大廈中間，又起過條新，做成山道出入口。

按將軍澳有條駿昇街，英文寫法一樣。

## 通道

晉城街可謂上落山涌道，由皇后大道，行過晉城街，再上樓梯，直上山道。再上樓梯，就上到般咸道。無咗晉城街，就行市政大廈，再出樓梯上山道。後來而言，就為街坊老人家集體回憶。

## 屋宇
舊時晉城街，唐樓滿街，唐樓要係戰前嗰隻，有啲內裏木搭，得幾層高。屋都有大露臺。

## 史
戰前，石塘嘴曾有塘西風月，妓院林立，有戲院，依帶甚旺。

街名可追到一九一九年十月十七號，當日刊憲，定名晉城街。

按播音人李我自述，街中有間私塾，叫凱銘學塾，儒生陳凱銘所開。陳先生大清翰林，成七十幾歲。李我後生時喺處讀書。

一九三四年五月十四號，晉城街同加倫臺，有場大火。話說晉城街尾以東，介乎皇后大道同加倫臺之間，有煤氣總局，內有火井，亦即煤氣鼓。當年，火井漏煤氣大火，氣火由鼓中第二層噴出，一時間燒，先有小聲，後有巨響，煤氣同火，波及周圍，乘風東南上升，遠燒至遇安台同保德街，火舌去到般咸道，熱氣迫到香港大學。至近晉城街，有牆阻擋，氣轉升燒着加倫臺，晉城燒得遲，只燒到十四、十五、十六、十七、十八號，有人傷，無人死。加倫臺燒得至勁，死傷至多。火燒兩三粒鐘，搞到幾百人無家可歸，或驚波及走難街上，金陵酒家同其他商家舖面，都塞滿衣衫。喺爆炸之時，巴基斯坦看更兩人，即刻走開咗緊急系統，放晒啲氣入海。無奈佢因而殉職，火井為此立咗神位。一九六五年，起成西環大廈，仍奉有神位。二〇一五年個拆埋，改建翰林峰，神位已失。

一九七四年，市政局打算收晉城街地，起市政大廈。拆咗樓並未即時起大廈，化成吉地，畀人當公園咁玩。

## 攷
芳村堂

**芳村堂**（）係中國廣東廣州一天主教堂，1891年創辦，喺荔灣區芳村信義路27號（下芳村洲頭咀隧道西出入口南邊近信聯街口）。

而家佢係芳村嘅唯一天主教堂。

## 史
呢間教堂最早喺1891年由那夏禮牧師喺培英學校（而家係廣州市培英中學）入面創辦，早期冇定名，期間淨得好少天主教徒參拜。直到民國12年（1924年），因太多天主教徒參拜，所以喺芳村嘅平民大街另起咗間教堂，定名做**平民堂**，隸屬中華基督教廣東分會。中華人民共和國成立後嘅第十一年（1960年），因實行教堂聯合參拜，令好多芳村地區啲教堂合併晒。嗰時喺白鶴洞、水上福音船、芳村堂同呢間教堂合併，統一定名做**芳村堂**，地址亦定喺平民大街嗰邊參拜。1966年8月，因文革爆發，受「剷除一切牛鬼蛇神」思想影響，教堂亦閂咗檔，直到1986年1月17號先至重新開放宗教活動。1993年因起珠江隧道，宗教活動亦一度停辦，即使係珠江隧道喺1995年開通後都冇恢復，直到1997年先至搬到信義路一帶恢復返宗教參拜。

## 註同攷
;註

;攷

類:荔灣區教堂
類:天主教
劉逸雲

**劉逸雲**（英文：Amber Josephine Liu，），藝名**Amber**（韓文：엠버），係一位響美國出世嘅華人歌手、主持人，韓國女團f(x)嘅Rapper同副唱。

## 生平
Amber響美國加州洛杉磯出世，老豆阿媽都係台灣台南人，有個家姐，2010年響美國一間高中畢業。2007年佢參加節目S.M. Global Audition畀SM娛樂揀中，去到韓國做咗年半嘅練習生，響2009年9月以f(x)成員身份出道。2010年有段時間因腳傷而暫停活動一個月。由2012年開始嘗試自己作歌，為f(x)嘅專輯作過多首歌，包括《Electric Shock》嘅Beautiful Stranger、《Pink Tape》嘅Goodbye Summer同埋《Red Light》嘅Summer Lover。

2015年1月拍《真正的男人》女兵特輯第二季，佢以外國人身份適應韓國軍隊生活，令佢人氣急升，攞到2015 MBC演藝大賞真人騷女子部門新人獎。同年2月推出個人專輯《Beautiful》，成為第一個單飛嘅成員，MV響YouTube於24個鐘之內點擊率破百萬，而主打歌《Shake That Brass》響Billboard世界單曲下載榜排第4，而專輯響Billboard世界專輯榜同埋Top Heatseekers排行榜分別排第2同第19，成績唔錯。2016年響電視劇《Entourage》扮李熙媛（Joey），係佢第一次出演電視劇。

2018年同美國唱片公司Steel Wool Entertainment簽約，由呢間公司負責佢響美國嘅活動。

2019年喺個人Instagram發表親手寫嘅信宣佈同SM娛樂合約到期唔續約，離開公司，但團體唔解散。依家以歌手身份響美國同中國發展。

## 音樂作品

### 細碟

### 單曲

## 軼事
* Amber係練習生時間最短嘅f(x)成員（喺120407嘅青春不敗2中本人透露）。
* 可以講中、英、韓三種語言，係f(x)得力嘅翻譯。
* 由於同東海、鐘鉉似樣，所以被人叫做「恐龍三兄妹」。
* 因為中性外表而成日畀人有話柄。

## 攷
韓式撈飯

**韓式撈飯**係韓國嘅一種飯餐，將飯同菜絲、泡菜、牛肉片、雞蛋同韓式辣醬撈勻，當中最出名嘅就係用石頭煲裝住嘅石頭飯。
韓式辣醬

**韓式辣醬**又叫**苦椒醬**，係韓國嘅一種辣醬，主要用辣椒粉、糯米粉同發酵黃豆粉去整，通常用嚟整韓式撈飯同韓式炒年糕。
韓式炒年糕

**韓式炒年糕**係韓國嘅一味餸菜，基本材料係切成細條嘅白色年糕、魚餅同韓式辣醬炒埋一碟，亦可以加雞蛋、肉同菜做配料。
美式雜錦飯

**美式雜錦飯**係美國嘅一種飯餐，起源自美國南部路易斯安那州紐奧良，由西班牙大鑊飯演變出嚟，材料唔固定，但好多時都會用蝦、肉腸呢啲海鮮同肉食。

類:美國嘢食
回歸 (電視劇)

《**回歸**》（），係香港無綫電視製作嘅時裝電視劇，屬「回歸光影頌」系列嘅唯一連續劇（但播映嗰陣未有好似同一系列內嘅單元劇獲冠名），喺2022年7月11號首播。

呢套劇由郭晉安、陳煒、吳偉豪同周嘉洛領銜主演，並由戴祖儀、游嘉欣、徐榮、陳嘉慧、白彪同馬貫東聯合演出，汪明荃、石修、張國強、袁文傑特別客串，監製林志華。

劇情係講一對離婚夫婦分隔中港兩地經營粵菜菜館品牌（粵德居），喺香港主權移交廿五週年重修舊好一家團聚。

## 演員
* 郭晉安 飾 區耀祖
** 後生版由何廣沛飾演
* 陳煒 飾 鄧麗娟
** 後生版由陳曉華飾演
* 吳偉豪 飾 區家謙
* 周嘉洛 飾 區家健
* 戴祖儀 飾 張萊
* 游嘉欣 飾 安若彤
* 徐榮 飾 馬志圖
* 陳嘉慧 飾 凌巧瑤
* 白彪 飾 雷天
* 馬貫東 飾 羅豐年

## 出面網頁
* 回歸 - tvb.com

類:2022年無綫電視劇集
回歸光影頌

《**回歸光影頌**》，係香港無綫電視製作嘅時裝電視劇系列，配合香港主權移交25周年而製作，由5套1集過嘅單元劇同1套15集嘅連續劇組成。

雖然電視台宣傳嗰陣將6套劇統稱做「回歸光影頌」，但實際播映嗰陣，只有5套單元劇獲冠名「回歸光影頌」，而連續劇《回歸》就未有獲冠名。

## 一覽

## 參考

## 出面網頁
*究竟天有幾高 - tvb.com
*母親的乒乓球 - tvb.com
*我的驕傲 - tvb.com
*神奇的燈泡 - tvb.com
*曙光 - tvb.com
回歸

**回歸**有「返去」嘅意思，亦可以係：
* 香港主權移交，又叫做「香港回歸（中國）」
* 澳門主權移交，又叫做「澳門回歸（中國）」
* 阿利亞運動，又叫做「回歸（以色列）」
* 回歸 (電視劇)，2022年香港無綫電視15集連續劇
* 電影《七人樂隊》其中一個單元，由袁和平執導
* 回歸權，一個國際法嘅概念
北頓涅茨克

**北頓涅茨克**（）係烏克蘭盧甘斯克州一座城，人口10萬，同另一座城利西昌斯克隔河相對。

2022年俄羅斯入侵烏克蘭，北頓涅茨克係烏克蘭尾二控制住嘅盧州大城，烏克蘭武裝部隊同俄軍激戰一個零月后喺6月24號失守撤退。
利西昌斯克

**利西昌斯克**（**Лисича́нськ**）係烏克蘭盧甘斯克州一座城，人口10萬，同另一座城北頓涅茨克隔河相對。

2022年俄羅斯入侵烏克蘭，利西昌斯克係烏克蘭最後一座控制住嘅烏克蘭東部大城，7月2號失守撤退。
渡江戰役

**渡江戰役**，又叫做**京滬杭戰役**，係第二次國共內戰臨完嗰陣，中國共產黨領導嘅解放軍喺1949年4月21日至到6月2號的時候，喺中下游地帶強渡長江，同中國國民黨領導嘅國軍湯恩伯同埋白崇禧兩個集團打嘅仗。

喺渡江戰役入面，解放軍其中嘅100萬人喺4月15號喺江蘇省至到安徽省開打渡江戰役，首先沿住條河摧毀國軍嘅防禦，之後再向南打。渡江戰役打完之後，解放軍攻入國民黨嘅政治經濟中心地區，以傷亡6萬多人嘅代價，消滅咗國軍嘅11個軍部同埋46個師，夾埋43萬多人。解放軍又佔領咗中華民國嘅首都南京，同埋上海、杭州同武漢呢啲大城市，加埋江蘇、安徽呢啲省，幫咗中共之後繼續攻入華東同華南地區。打完仗之後，中國國民黨領導嘅中華民國政府失去咗統治全國嘅基礎，最終走咗去台灣。

## 戰役背景
1948年尾到1949年頭，喺經過三大戰役，即係遼瀋戰役、淮海戰役同平津戰役之後，國軍嘅大部分精英重兵集團已經被消滅，解放軍軍力就大大增強，控制長江以北嘅大笪地區，開始準備渡江打仗。

自從1948年嘅秋天以嚟，國民政府受到軍事上嘅失敗加埋貨幣制度改革失敗嘅雙重打擊。12月27號，南京公務人員同公立學校教師嘅家屬連日緊急疏散。1949年1月21號上午10點左右，蔣介石召集咗一百幾個黨政軍嘅高級人員，喺喺佢自己嘅官邸舉行緊急會議。蔣介石發表下野文告，由副總統李宗仁做代總統。1月22號，提出同中共方面進行和平談判，但蔣介石仲係用佢國民黨總裁嘅身份掌握軍政大權，整頓軍隊，希望依靠長江防線嚟達到划江而治。蔣介石同時計劃將主要嘅機關同重要物資搬到去廣東、福建、台灣等地方，並準備將國庫儲備運去台灣。26號，中共接管依家南京市管轄區裡面嘅六合縣。

2月20號，中國人民解放軍第三野戰軍向所屬嘅各部發出《京滬杭戰役預備命令》。2月25號，中國共產黨中央軍事委員會用電報通知第二野戰軍同第三野戰軍，喺3月中旬或者下旬嘅時候，應該要準備佔領浦口同埋炮擊南京。

3月25號，解放軍開始炮轟安慶。3月28號，桂系軍隊撤出安慶，解放軍「集中九江，窺伺南昌」；駐守安慶嘅國軍獨力支撐，形勢非常危急。同一日，國軍嘅海軍封鎖安慶一帶嘅長江。去到4月中旬左右，解放軍消滅咗長江北岸大部分嘅國軍據點，淨係得番浦口、裕溪口同埋安慶仲有國軍駐守。

4月1號，國共雙方嘅代表團喺北平市（即係依家嘅北京市）舉行咗和平談判。4月13號，張治中由北平發電報畀李宗仁同何應欽，話周恩來今日見面嘅時候交咗一份《國內和平協定》，入面有八條，總共二十四款。張治中又向蔣介石發咗一個電報，話自己去到北平之後，中國共產黨嘅言論態度，目的就係在於逼降，並且勸蔣介石「毅然放下一切」。4月15日，國共談判代表擬定咗《國內和平協定》嘅最後修正案，定咗喺4月20日簽字。4月20日，行政院院長何應欽宣布唔簽中國共產黨提出嘅嗰八條二十四款，李宗仁同何應欽打電報要求國民政府談判代表張治中唔好簽名，和談破裂。1949年4月21日，毛澤東主席同朱德總司令發布命令《向全國進軍的命令》，命令解放軍渡江打仗。

## 參考
粟裕

**粟裕**（），幼名**繼業**，學名**多珍**，字裕，以字行，湖南會同人，係中國無產階級革命家同軍事家，亦都係中國人民解放軍主要領袖之一，晚年嘅時候做咗中華人民共和國副國級領導人。1955年，粟裕被授予大將嘅軍銜，位列喺開國十位大將嘅第一名，並同時被授予一級八一勛章、一級獨立勛章同埋一級解放勛章。當時毛澤東讚揚粟裕係淮海戰役嘅最大功勞者。

## 攷

## 出面網頁
梁宇皋

**梁宇皋**（，）係馬來西亞政治人。1957年8月至1959年8月佢做第一任馬六甲州元首。

佢喺1955至1956年做馬來亞衛生部長，1956至1957年做衛生及社會福利部長，1959至1963年佢過身為止做司法部長。

## 生平
1888年，梁宇皋喺佢阿爸開闢嘅吡叻沙叻出世。佢係廣東南海人。細個喺中國受教育先，13歲返馬來亞，入讀怡保英華學校，之後讀檳城聖芳濟學院。20歲嗰年，攞到英女皇獎學金。佢喺倫敦大學讀法律、政治、經濟及社會學。佢畢業後到中國雲南旅行，返到馬來亞之後，做律師。1932年再返中國做行政官員。佢喺雲南做過佛海縣長，兼任雲南省銀行佛海分行經理。

1949年2月27號，佢同陳禎祿、李孝式一齊創立馬來亞華人公會（馬華、MCA），做第一任總秘書。

## 屋企
梁宇皋老婆叫何玉蓮，1962年6月11號因心臟病突發喺八達靈渣也亞桑大廣慈院過身，享年68歲。

1963年1月11號朝早，梁宇皋喺八達靈渣也夜蘭加星（Jalan Gasing）一一二號佢女婿黃廷洛屋企，喺睡夢中過身，享年74歲。喪禮以天主教儀式舉行。

梁宇皋同何玉蓮有4仔3女。梁宇皋過身嗰陣，大仔國基做生意，二仔國靖係獸醫，三仔國延喺英國讀法律，四仔國凱喺紐西蘭研究農科，大女國鸞嫁咗畀土木工程師黃廷洛，二女國和同三女國瓊都係星加坡某天主教堂修女。

## 參考
黃飛鴻之西域雄獅

《**黃飛鴻之西域雄獅**》（）係套1997年上畫嘅香港電影，由李連杰、關之琳、熊欣欣、陳國邦、吳耀漢主演，洪金寶、劉家榮執導，用黃飛鴻做題材，亦係李連杰飾演嘅黃飛鴻電影系列第六套兼最後一套作品。
我家有一隻河東獅

《**我家有一隻河東獅**》（）係套2002年上畫嘅香港電影，由古天樂、張栢芝、范冰冰、許紹雄主演，馬偉豪執導，用蘇東坡老友陳季常老婆柳氏嘅傳說做題材。
鍾無艷 (電影)

《**鍾無艷**》（）係套2001年上畫嘅香港電影，由鄭秀文、梅艷芳、張栢芝、黃浩然主演，杜琪峯、韋家輝執導，用鍾無艷做題材。
蜀山傳

《**蜀山傳**》（）係套2001年上畫嘅香港電影，由鄭伊健、張栢芝、古天樂、章子怡主演，徐克執導。
天若有情III烽火佳人

《**天若有情III烽火佳人**》（）係套1996年上畫嘅香港電影，由劉德華、吳倩蓮、方中信主演，杜琪峯執導，《天若有情》第三集，但同之前故仔同角色無關連。
衛斯理藍血人

《**衛斯理藍血人**》（）係套2002年上畫嘅香港電影，由劉德華、關之琳、舒淇主演，劉偉強執導，改編自倪匡科幻小說衛斯理系列嘅《藍血人》。
黃飛鴻 (1991年電影)

《**黃飛鴻**》（），係套1991年上畫嘅香港電影，由李連杰、關之琳、張學友、元彪、鄭則士主演，徐克執導，用黃飛鴻做題材，唔止係李連杰飾演嘅黃飛鴻電影系列第一套作品，同時亦係第11屆香港電影金像獎嘅大贏家。
大坑 (石塘嘴)

**大坑**，香港一坑，喺石塘嘴，今下香港大學以下就冚住。實情水由山頂而來，一支克頓道之下山谷，另一支盧吉道之下山谷。兩支喺旭龢道消防局匯流，入香港大學，穿過嘉道理生物學大樓同黃克競樓，落香港潮商學校側，轉入山道出海。

## 史
大坑個名，香港工商日報有提及。一九三四年五月十五號有寫，「且該處接近石塘妓院、一般鶯燕、多數擁衾高臥、突爲異聲驚起、俱奪門奔避、大道西與德輔道西、**大坑**等處、途爲之塞」。

大坑由薄扶林道到皇后大道西，曾經為明渠。一九六五年到一九六八年間，明渠封咗變暗渠。山道就大坑西側。山道同大道西路口，明渠頂，曾經有公廁。

大坑隨住石塘嘴填海而延長，不過無明渠，只有暗渠。

由於明渠不再，有時考據時，作名**山道明渠**。

## 攷
惡意

**惡意**係指懷住唔好嘅居心去做一樣嘢，目的係令其他人受傷害同損失。
## 睇埋
*善意
丁彥均

**丁彥均**（，），綽號**丁丁**，係香港女模特兒同演員，2021年參與ViuTV歐國盃節目《MIRROR EURO鬥GOAL FUN》做陪玩小姐「阿Ro」而開始出名，曾經活躍喺YouTube頻道Black Box Office。2025年爆出混血肥仔曾達恩偷食風波後，佢改用**丁涀**呢個名。

## 爭議
2025年2月，丁彥均俾網民影到同Black Box Office創辦人兼YouTuber曾達恩（藝名混血肥仔）喺屯門香港黃金海岸酒店某間餐廳撐檯腳，網民所以懷疑曾達恩背住已經移民英國嘅老婆葉芊蕙（芊蕙子）偷食丁彥均，葉之後亦喺Instagram限時動態若有所指。事件引起網民熱議。之後丁喺Instagram限時動態出文話自己從來冇介入他人婚姻，決定暫時退出幕前工作。曾、葉之後再先後喺Instagram各自就離婚問題表述同回應。

2025年6月2號，有連登討論區網民轉載咗中國大陸YouTuber「越南酒哥」喺同年5月28號同兩個女仔喺越南胡志明市某間餐廳撐枱腳嘅片，意外捕捉到曾達恩同丁彥均兩個人一齊喺胡志明市嘅畫面，網民熱議曾達恩背妻偷食再被斷正。之後，曾丁雖然先後喺Instagram限時動態否認得佢哋兩個人去越南，又話去越南只係為咗工作，但係網民都繼續批評兩個人只係自欺欺人。

2026年3月11號，有網民喺LIHKG討論區踢爆曾達恩因為涉嫌犯咗毆打罪而喺英國搞到要上法庭，令曾達恩出軌事件再一次引起網民熱議。3月13號，葉芊蕙喺個人Instagram限時動態上貼咗2024年12月4號丁彥均同自己嘅WhatsApp對話截圖，內容見到丁彥均挑釁態度挑釁，唔單止話葉芊蕙婚姻失敗係葉芊蕙自己嘅錯，重反問葉芊蕙「想件事爆定想有人譴責佢哋（曾達恩同丁彥均）」。葉芊蕙回應話自己從來唔會接受任何金錢威脅，亦唔會包庇任何唔道德嘅行為，因為呢啲係佢做媽媽嘅堅持同責任。葉芊蕙強調自己一路努力生活同工作，積極搵屬於自己嘅出路。

## 演出
### 電影
*2020年：《冥通銀行特約：翻生爭霸戰》 飾 宿舍女生B
### 電視節目（[[ViuTV]]）
*2021年：《MIRROR EURO鬥GOAL FUN》 陪玩小姐「阿Ro」
*2022年：《戀講嘢》 第46集嘉賓
### 網上節目
*2022年：香港賽馬會《賽馬娛樂新聞》
*2023年：BBO Black Box Office 《埋嚟開飯》第12集
*2024年：BBO Black Box Office 《尋泰記》

### 音樂

* 2023年：BBO Black Box Office《這個笑話不好笑》
* 2024年：BBO Black Box Music Office《呢鑊重皮!》
* 2024年：BBO Black Box Music Office《I DON'T GIVE A FUXK》

### 寫真集
*2019年：《私圖（第一冊）》

## 參考

## 出面網頁
*
香港表演場地

**香港表演場地**嚟講，香港城中表演，大型場地，大多數由香港政府包辨，當中大多歸康樂及文化事務署管。不過亦有私人場地，當中以九龍灣國際展貿中心至出名。中小型亦不計其數。過去有更多戲院，專做大戲，如今已經式微，只淨低新光戲院。

政府場地，好似香港大會堂、香港文化中心、香港體育館、伊利沙伯體育館同埋油麻地戲院咁，就歸為全港大型場地。而次大型嘅，好似沙田大會堂、荃灣大會堂、屯門大會堂、葵青劇院、元朗劇院、高山劇場咁，就算做社區演藝場地。而同類再細啲有西灣河文娛中心、上環文娛中心、牛池灣文娛中心、大埔文娛中心同埋北區大會堂。場地設備齊全。

有啲大型表演，有夠多人睇，會喺政府大球場，又或者搵笪大爛地。西九龍文化區，有再新啲，好似戲曲中心咁。

香港浸會大學有大學會堂，做咗好多年表演場地。

各地社區會堂、學校等，都可睇成表演場地，只係設備無咁齊全。有啲公園都有露天劇場，都可以用來表演。

地方傳統做神功戲，以求合境平安，會喺就近搵笪吉地做，唔少亦會喺波地。

## 攷
首灃控股

**首灃控股**（）係香港一間中式酒樓飲食集團，旗下擁有多個品牌，包括煌府婚宴專門店、煌府、煌府西九龍、煌府一號、煌府將軍薈、煌府盛薈同埋煌苑。

喺香港反送中運動期間，網上有傳言話佢哋集團主席陳首銘係深藍絲。另外，陳首銘嘅仔陳泉凱擔任副主席之一嘅稻苖學會，曾經發出聲明指學會仝人支持未經諮詢或香港人同意嘅完善選舉制度修例。另外，煌府婚宴專門店於2021年開始後，仍然喺親中派無綫電視投放電視廣告，因此被一啲黃色經濟圈支持者視為藍店。

## 重要人物

* 陳首銘：集團主席
* 陳泉凱：集團經理，陳首銘嘅仔。

## 重要事件
2015年，煌府集團以2.5億港元購入沙田石門京瑞廣場鋪位自用。

2019年1至2月，首灃控股喺香港進行公開招股，集資1.5億至2.25億港元 。去到2月15號，佢哋正式上市，當日向茶客送出共1萬個壽桃包慶祝。

2020年5月，首灃控股終止位於上水匯嘅煌府婚宴專門店嘅租約，相關鋪位喺同年3月先簽訂續租協議。

## 參考

## 出面網頁
* 煌府婚宴專門店
霍穎璇

**霍穎璇**（，）係香港女模特兒，投身保險行業，做林作嘅下屬，參選2021年度香港小姐競選但未成功入圍。

## 簡歷
霍穎璇係香港理工大學學生，2021年俾林作阿媽王莉妮提名參選香港小姐，成功進入第二輪面試。 2020年加入林作旗下嘅保險顧問團隊賣保險。2022年，達到Mdrt，建立 @team.bronte團隊。。

## 演出
### [[電視節目]]（[[ViuTV]]）
*2021年：《MIRROR EURO鬥GOAL FUN》 陪玩小姐
*2022年：《戀講嘢》 第45集嘉賓

## 參考

## 出面網頁
*

類:香港保險界人士
文物修復資源中心

**文物修復資源中心**（）係香港一博物館，喺尖沙嘴東部漆咸道南一百號，香港歷史博物館二樓二零二室，行政上歸油尖旺區，歸康樂及文化事務署管。佢實情為博物館圖書館，收藏修復專科參考工具，好似書、文獻、期刊、視聽資料咁，用就要預約。

## 攷

## 出面網頁
* 官方網頁

類:尖沙咀
紅磚屋 (九龍)

**紅磚屋**，香港表演場地之一，喺九龍窩打老道八號，舊水務署抽水站古蹟，跟隔籬油蔴地戲院，一齊做大戲場地，設活動室做小型場地，英文叫****。行政上歸油尖旺區。歸康樂及文化事務署管。

## 攷

## 出面網頁
* 官方網頁
文件校對

**校對**（）係出版工作嘅一環，指文章或者美術稿喺排版之後，下排咗版嘅稿樣同正稿有冇出入、排版有冇問題、有冇嘢喺編輯嘅過程當中睇漏眼等等。做校對嘅人叫校對員。

粵語（同中文）講嘅 ｢校對｣ 同英文講嘅  其實並唔係完全一樣；有啲工序喺粵語通常算係校對，但係喺英文圈，按業內準則並唔係校對。

## 定義
### 基本定義
原則上，編輯同校對係兩個唔同嘅工序。按照英文圈嘅業內準則，排版前嘅叫編輯，排版後嘅叫校對；除非係自己嘅文或者事先講明，校對員都冇權直接改錯（通常亦都改唔到），只會低問題，而且係儘量少嘜，原因係如果涉及印刷，排咗版嘅嘢每改一個字都係錢（除非係排版嘅人犯錯），所以如果只係文筆或者格式上嘅小錯，就算喺編輯階段算係問題，都唔會嘜低。

校對未必係成篇睇；第一次校對的確係要由頭到尾睇一次，但係之後嘅校對唔應該由頭睇，而係應該只係睇改過嘅部份。

目前校對主要係數碼形式，如果係印刷品，稿樣通常係 PDF。

### 粵語
不過，有啲工序，雖然按英文圈嘅業內準則並唔算係校對，但係喺粵語（同中文）都算係校對；咁嘅情形至少有兩個：

首先係改錯別字、修正文法、修正格式、改標點等等；如果涉及糾正，按英文圈嘅業內準則，都唔係校對，而係算係針對文法嘅編輯（）；但係喺粵語，實際上通常算係校對。

另外係翻譯之後，由第個人睇下有冇譯錯嘅呢個工序，按英文圈嘅業內準則，都唔係校對，而係算係針對翻譯嘅編輯（）；但係喺粵語，實際上通常算係校對。例如，翻譯社會講一啲例如係 ｢校對應該喺草稿上進行｣ 或者 ｢翻譯嘅最後一步係校對｣ 之類嘅嘢，但係按照英文圈嘅業內準則，一日未排版，都唔係校對。

## 睇埋
*電腦輔助評閱

## 參考資料
重整山河待後生

《**重整山河待後生**》係由林汝為填詞，雷振邦、溫中甲同雷蕾作曲，駱玉笙演唱。

## 參考資料
駱玉笙

**駱玉笙**（），用過藝名**小彩舞**、**筱彩舞**，天津人，喺上海出世，係中國當代曲藝大師、鼓曲界泰斗、京韻大鼓「駱派」藝術嘅創始人，有「金嗓鼓王」嘅美譽。第五、六、七、八屆全國政協委員。

## 參考資料
林汝為

**林汝為**（），用過名**崔汝為**，女，山東即墨人，係中國影視劇編劇、導演、填詞人，北京電視藝術中心一級導演。

## 參考資料

## 出面網頁
*
澳門浸信中學

**澳門浸信中學**係澳門黑沙環一間基督教中學，旗下亦都有幼小部，現任校長係李焯堅先生。

## 出面網頁
*
香港警察向九龍清真寺發射藍色水炮事件

**香港警察向九龍清真寺發射藍色水炮事件**，係指2019年10月20號，香港警察對九龍清真寺發射藍色水炮，當日香港警察攞水炮車兩次向九龍清真寺發射藍色不明液體。喺發射中除咗九龍清真寺中招之外，喺寺外嘅人包括印度協會前主席毛漢、香港融樂會成員、多位市民同香港立法會議員譚文豪等亦一同遇襲受傷。襲擊引起社會各界輿論譁然，譴責香港警察公然褻瀆伊斯蘭教。

## 參考
金像玩家

《**金像玩家**》（）係香港MakerVille製作嘅遊戲節目，屬香港電影金像獎嘅前奏節目，會請唔同嘉賓上去玩同港產片知識有關嘅遊戲，節目總共有三輯。

## 每集一覽
### 第一輯
第一輯配合第40屆香港電影金像獎而製作，由火火同何啟華主持，2022年7月11號到7月15號禮拜一到五23:00—23:30喺ViuTV播。

### 第二輯
第二輯（）配合第41屆香港電影金像獎而製作，由程人富同王頌茵主持，2023年4月2號同4月9號逢禮拜日22:30—23:00喺ViuTV播。

### 第三輯
第三輯（）配合第42屆香港電影金像獎而製作，由黃奕晨、王頌茵、王嘉盈同楊天宇主持，2024年3月31號同4月7號逢禮拜日22:30—23:00喺ViuTV播。

## 參考

## 出面網頁
*ViuTV：金像玩家（第一輯）
*ViuTV：金像玩家（第二輯）
*ViuTV：金像玩家（第三輯）

## 電視節目變遷
自主

**自主**，憑得自己意志去做咁解，個意思取自英文。不過中文更多時譯做**自由**，就同英文個自由意思衝撞，變得混淆不清。不過就算英文，兩隻字都成日當成同義，實情意思相當唔同。自主屬內在，有個人意志。自由歸外在，人間社會之中，唔受管束，唔受干涉，但又講求後果責任。由於兩者成日撈亂，故此就算見自由一字，都要分清楚來歷。

## 文
過往英文有種種譯法。一八二二年，馬禮遜英華字典，英字解為，唐字**自主之理**。一八四七、四八年，麥都思英華字典，稱為**任意擅專**、**自主之事**。一八六六到六九年，羅存德英華字典，**自主者**、**治己之權**。一九〇八年，顏惠慶英華大辭典，**自由**、**不受人節制**、**作爲自由**、**自主**、**不爲奴隸**。首見自由一字。

可見譯法，一向以自主為多。又意會做任意、無拘束、治己、自己作主。都為憑自己意思，自己治理。

直至一九〇八年顏惠慶，譯做自由。由為豐儉由人，任由個由。廣東話**任**你、**由**你，意思就話唔約朿你，你想點就點。

### 自由
自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。

西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、**自由自在**、乃無量之福、為何遠慮而憂也。」自由同自在，意思唔受管唔受束，想點就點。

## 種類
自主名目繁多，多不勝數。

至出名為言論自由。馬禮遜則有，叫大開言路。羅德存繙做任意講之權。可見憑心想講乜就講，而自主就睇成權利。

其他如集會自由、出版自由、選擇自由、結社自由、學術自由、思想自由、宗教自由、政治自由、藝術自由、經濟自由、科學自由咁。

## 攷
稻苗飲食專業學會

**稻苗飲食專業學會**（英文：Institute of Dining Professionals）係一個香港嘅餐飲商會，由香港專業教育學院「稻苗培植計劃」嘅畢業學員籌組而成，學員來自唔同規模飲食機構嘅經營者同高級行政人員。現時部分領導人物包括徐汶緯、鄭栢文、林國亮 、黃傑龍等。

喺武漢肺炎香港疫情期間，佢哋不時發表言論關注香港政府就控制疫情對管制同支持飲食界嘅措施。

## 政治立場
佢哋政治立場係親中派，喺2022年習近平訪問香港前夕曾經聯同香港其他餐飲商會喺《經濟日報》刊登廣告歡迎習近平。

## 外部連結

* 
* 官方網站

## 參考
海闊天空 (Beyond嘅歌)

《**海闊天空**》係香港搖滾樂隊Beyond嘅歌，收錄喺《樂與怒》大碟，亦係香港電台電視節目《驕陽歲月》嘅主題曲，作曲、作詞同主音都係樂隊主唱黃家駒。歌曲以追求音樂夢想做主題，都滲入Beyond成立10年嘅感情。

## 參考資料
信義會館

**信義會館**（）係中國廣東廣州一蘇式建築風格嘅特色園區，喺荔灣區芳村，東靠信義路；南靠波場後街；北靠下市直街；附近冇幾遠就係白鵞潭。

## 史
### 德國教堂

呢家嘢入面有間教堂，早期係民國12年（1924年）創辦嘅平民堂所在地。曾經喺1966年8月到1986年1月17號試過閂檔，1993年因起珠江隧道而再次閂檔，重喺1997年撤出。
### 蘇式廠房

呢家嘢嚿地皮亦係1960年代廣東水利水電廠嘅所在地。後嚟因廣州環境污染問題日益嚴重，從1999年開始，政府爲咗整治環境，從而開始逐步將城區入面啲工廠搬出，去到番禺一帶辦廠，重喺2004年實施規劃改造。2005年11月，原先搬出嘅工廠地皮因迎接2010年亞洲運動會而將嚿地皮改造成創意園，2009年改造完成。

## 攷

類:廣州嘅創意園
類:荔灣區
壓制變數

**壓制變數**（；參見 ）係統計學上嘅概念，尤其係迴歸分析上會講到。如果話某變數係壓制變數，意思大致上係話佢會提升第啲自變數預測應變數嘅能力，原因係佢哋會「壓制」呢啲自變數當中嗰啲唔啦更嘅變異。

## 實例

想像家陣做迴歸分析，用兩個自變數 x_1 同 x_2 嚟預測應變數 y 嘅值，
:y_i=\beta_0+\beta_1 x_{1i}+\beta_2 x_{2i}+\varepsilon_i，
當中
*y_i 係第 i 個觀察嘅應變數，
*x_{1i} 同 x_{2i} 係兩個解釋變數（自變數），
*\beta_0 係截距；
*\beta_1 可以理解為「控制住 x_2 不變，x_1 每升一單位，y 平均會改變幾多」，\beta_2 同理；
*\varepsilon_i 係殘差，通常假設平均數係 0 跟常態分佈。
個模型嘅參數可以用普通最小二乘法嚟估計。當中每個 \beta 反映緊嘅係 keep 住第啲自變數**不變**，按手頭上嗰個自變數嘅改變，預測應變數會變幾多。

假想而家 x_1 同  有一定嘅統計相關（x_1 係預測變數），同時 x_2 同  冇顯著嘅相關（壓制變數），不過 x_2 就同 x_1 有相關－喺現實，好似 x_1 噉嘅預測用變數，多數都有**同應變數相關嘅部份**又有**同應變數冇相關嘅部份**，所以當研究者嘗試用呢啲變數建立迴歸模型嗰陣，呢啲變數唔淨只會解釋  嘅變異，同時又會解釋埋第啲自變數當中同應變數無關嘅變異；喺呢種情況下，壓制變數會解釋咗預測變數當中嗰啲同應變數無關嘅部份，從而壓制預測變數入面嗰啲同應變數無關嘅部份。

## 價值

喺實用嘅統計工作上，壓制變數相當有用，可以用嚟揭示變數間嘅真正關係。

## 睇埋
*統計相關
*控制變數
*混淆變數

## 引咗

## 拎

* Martinez Gutierrez N, Cribbie R. Incidence and interpretation of statistical suppression in psychological research. *Canadian Journal of Behavioural Science/Revue canadienne des sciences du comportement*. 2021 Oct;53(4):480.
波巴布樹

**波巴布樹**（；學名：**'），又嗌**大肥佬樹'''（）或，係錦葵科波巴布樹屬嘅落葉中等喬木。原產非洲沙漠地帶近熱帶草原一帶。

佢亦係植物王國入面，最古老嘅長壽樹。一般可以生存四五千年。

## 樣
植株一般高10～20米，梗徑約50m，要卌個人手拉手先至圍得到佢成圈；雖然從出面睇落去好大隻，但係入面得個吉。葉屬掌狀複葉，喺唔同季節時，都有唔同樣。花白兼好大。果屬堅果，殼木質，

另外，喺唔同季節時，樣都唔同：

## 用途

佢嘅葉、菓、樹皮都可以做藥，生食嫩葉可以預防敗血症同佝僂病。樹皮纖維可以整布、繩、籃同紙都得。菓殼可以攞嚟裝水同酒。

## 文化
喺塞內加爾，當地將佢嘅花列做國花。

## 攷

## 有關嘅書
* 中国少年儿童百科全书 自然·环境 第450～451页　浙江教育出版社　　ISBN 7-5338-1946-2/G·1942

## 連出去

* 什麼是猴麪包樹：猴麪包樹又叫波巴布樹、猢猻木或酸瓠樹，大型落葉喬木 花卉百科園
* 猴面包提取物 植提网
* Boabab Tree - Southern African Trees - Adansonia digitata Kruger National Park

類:落葉植物
類:喬木
類:藥用植物
類:紙源植物
類:紡織纖維植物
金葉女貞

**金葉女貞**（；學名：**'），又嗌**黃葉女貞'''，係木樨科女貞屬嘅半常綠半落葉灌木，原產日本南邊，家下喺中國華北南邊到華東北邊嘅暖溫帶落葉闊葉林區同埋日本南邊先至搵到。

## 樣
植株高2～3米。枝葉密集。葉啱出時綠，老時轉金黃，有光澤。花屬總狀花序，白，兩性，似筒。菓屬核果，橢圓，暗紫，有粒籽喺度。

## 適應環境
植株啱喺疏鬆兼軟、通風性良好嘅砂質地入面生。雖然啱喺暖而濕、光劖劖、乾旱兼爛地、酸性地、中性地、微鹼性地入面生，但唔啱喺黑墨墨地方生。植株受得修剪。

## 用途
佢可以用喺綠地廣場入面做綠籬植物，同埋用喺庭院在做裝飾都得。成樖嘢可以做藥，有收斂利尿同興奮等功效。

## 相

## 連出去
* 植物科普——金叶女贞 上犹县信息公开
* 金叶女贞 环球花木网
* 金叶女贞 郑州铁路职业技术学院

類:女貞屬
類:半常綠半落葉植物
類:灌木
類:綠籬植物
類:觀葉植物
類:藥用植物
自律

**自律**，修養一種，控制到自己感受，克服到自己弱項，又可稱做**自我訓練**、**自我修養**、**自己修養**。相對於英文。亦即改變自己，有新習慣改善自己，變想變言變行。

自律通常有明確目的，以日復日小小改變，去達到更大目的。

## 文
自律一字，至早見於左傳，哀公十六年咁寫，「夏、四月、己丑、孔丘卒。公誄之曰、旻天不弔、不憖遺一老。俾屏余一人以在位、煢煢余在疚。嗚呼哀哉。尼父、無**自律**。子贛曰、君其不沒於魯乎。夫子之言曰、禮失則昏、名失則愆、失志為昏、失所為愆。生不能用、死而誄之、非禮也。稱一人、非名也。君兩失之。」孔子死，君主魯公就講無自律，就即無咗佢就無得效法。依個同現今意思唔同。

大唐張九齡寫貶韓朝宗洪州刺史制，當中有句，「事諮於周、則異於是、不能自律、何以正人。」就為今日自律意思。

## 攷
黃瓜菜

**黃瓜菜**（；學名：**'），中國大陸北方又嗌**小苦蕒'''，係菊科黃瓜菜屬嘅多年生草本植物。

## 樣
植株高1～5dm，根大，梗短縮，生好多條等粗嘅細根。

## 連出去
* Ixeris dentata 植物智

類:黃瓜菜屬
類:草本植物
2022年英國政府危機

2022年7月，英國179位大臣、國會私人秘書、首席貿易特使喺首相莊漢生嘅第二任內閣自己辭咗職，導致約翰遜喺7月7號辭職。

## 參攷
自由望

自由望（）係指一隻電子遊戲容許玩家用某個或者某啲掣自由噉旋轉個鏡頭，自由噉想主角望邊就望邊。
鍾無艷

**鍾無艷**，本名**鍾離春**，係中國戰國時期齊國一個女人，出名樣衰，但佢因為敢去揾齊宣王直諫，畀齊宣王賞識，封佢做王后。
安倍晉三槍擊案

**安倍晉三槍擊案**係一單發生喺令和4年（2022年）7月8號嘅刺殺、槍擊案件。日本當地時間上晝11點30分左右，前內閣總理大臣、時任眾議院議員安倍晉三喺奈良縣奈良市近畿日本鐵道附近為候選人演講途中畀槍手喺背後開槍，中槍倒地，胸部、頸部中彈，喺當日17點03分宣告不治，享年67歲。

安倍晉三正喺度為即將舉行嘅第26屆日本參議院議員通常選舉發表演講嗰時，據奈良警方表示佢畀兇手攞一把土製槍械喺背後向心臟射咗兩槍。安倍晉三因胸部受傷即刻畀人送去當地附屬醫院搶救。

兇手當場畀警方捉到。佢係41歲嘅奈良市男人山上徹也，佢曾經喺日本服役，原本以殺人未遂罪名拉佢，安倍不治後改以謀殺罪送去奈良地方檢察廳。為應對呢件事，日本政府喺設立咗辦公室。都設立咗以警備局長為首嘅緊急對策中心。內閣總理大臣岸田文雄取消對山形縣訪問返去首相官邸。

## 參考資料

類:槍擊案
類:日本史
類:奈良縣
類:2022年
演員嘅自我修養

《**演員嘅自我修養**》（；）係20世紀頭俄羅斯戲劇大師史坦尼斯拉夫斯基嘅書，1938年出版，內容係講佢對做戲嘅理論。

## 流行文化
港產片《喜劇之王》入面，主角周星馳多次提到呢本書，令呢本書喺粵語地區甚至華語地區都好多人聽過。
底線將殺

國際象棋入邊，**底線將殺**（ 或 corridor mate）係由城堡或者皇后執行，針對喺底線嘅國王嘅將殺，個國王前邊嘅格仔全部被自己同隊嘅棋霸住咗，國王走唔甩所以被人將死。右圖係典型嘅底線將殺擺位。

## 引言

底線將殺一般只會喺低水平嘅對局入邊會發生，因為初學者經常會留意唔到佢即將被人將死。喺高層次嘅對局入邊，好少會真係被人底線將死，但係棋手需要防範呢種將殺嘅可能性，有可能因而暴露弱點，或者被對手用戰術攻擊。

底線將殺可以用自己嘅城堡或者皇后守住底線嚟防範，但係呢個守衛有可能被對手引離。喺左圖嘅例子入邊，白棋可以行1.Qxc6而黑棋唔可以行1...Rxc6回應，因為如果佢咁行，就會被 2.Rd8+ Rxd8 3.Rxd8# 底線將殺。亦即係話，黑棋白白失去咗一隻主教而無辦法反擊，而事實上因為喺c6嘅白棋皇后仲攻擊緊喺a8同c8嘅兩隻城堡，黑棋之後都好麻煩，例如：1...Qa6 2.Qxa8! Rxa8 3.Rd8+ Rxd8 4.Rxd8#，黑棋如果想同時守住底線同埋串擊白棋嘅皇后同主教，白棋都有方法應對，可以保住隻主教，例如：1...b5（用皇后守住d8位）2.Qf3! 雖然喺c2嘅主教無防守，但係黑棋都唔食得，因為有底線嘅殺棋威脅，又或者：1...g6（整一個*[[luft]]*）2.Qf6! 黑棋一樣係唔可以食隻主教。

底線威脅嘅另一個解決方法係將國王前邊嘅其中一隻兵推前一步，通常係g兵或者h兵，去留一條逃生路線（*luft*）畀國王。左圖如果係輸到黑棋行嘅話，佢可以行 1...g6，將g兵推前一步，容許國王稍後行去g7逃走，解除底線威脅。留意行 1...h6係無用嘅，因為之後白棋嘅d3城堡行走咗嘅話，c2主教會攻擊h7，即係話國王依然係無一條逃生路線。

雖然推前國王前邊嘅兵可以解決底線威脅，但係亦都會造成國翼嘅弱點，喺一啲情況棋手甚至可以用主教嚟換走h3嘅兵，嚟打開g行，準備攻擊國王。不過另一方面，亦都有一啲開局，喺有任何底線嘅威脅之前，啲兵已經郁咗，例如h4去攻擊喺g5嘅主教，或者係 fianchetto（睇王翼印度進攻或者王翼印度防禦）。

## 名局

José Raúl Capablanca 嘅一場名局就係用咗底線將殺嘅一個變體，嗰場係1914年莫斯科嘅友誼賽，Capablanca行黑棋，對手係 Ossip Bernstein，右圖係白棋行咗第29步之後嘅局面，雙方都有一城堡一皇后，而且都有被底線將死嘅威脅。Capablanca喺呢個時候行29...Qb2! 最簡單嘅回應 30.Qxb2 係唔可行，因為會被黑棋 30...Rd1# 底線將殺，而事實上其他嘅回應都唔可行：

* 30.Qe1 好似係防守緊隻城堡，但係其實唔得：30...Qxc3 ，如果白棋食返隻皇后就會 31.Qxc3 Rd1+ 32.Qe1 Rxe1#
* 30.Rc2 Qb1+ 31.Qf1 Qxc2 輸咗隻城堡
* 30.Qc2
** ...Qa1+ 31.Qc1 Rd1+ 32.Qxd1 Qxd1# 或者
** ...Qxc2 31.Rxc2 Rd1#
* 30.Rc8 好似可以用底線威脅用城堡換皇后，但係
** ...Qa1+(或者Qb1+) 31.Qf1 Qxf1+ 32.Kxf1 Rxc8 黑棋贏咗隻城堡
* 30.Qd3 Qa1+ 31.Qf1 Qxc3 

所以喺呢一步之後 Bernstein 投咗降。

留意如果 Capablanca 想直接底線將死嘅話佢自己會被人調返轉頭底線將死：

29...Qb1+ 30.Qf1 Rd1?? 31.Rc8+ Rd8 32.Rxd8#

## 參考

## 書目
* 
* 
* 

## 外部連結
* How to Play Chess:Back-rank mate audio.
*  The United States Chess Federation - A Common Tactic: The Back Rank Problem by GM Susan Polgar, August 6, 2008
做戲

**做戲**，又叫**演戲**、**演出**，係指演員喺舞台上面或者攝影機面前扮演一個角色畀觀眾睇。做戲嘅功架叫**演技**。
合桃仁飛蛾

**合桃仁飛蛾**（；；學名：）係天蠶蛾科下嘅一個飛蛾物種，出名係世上其中一種最大隻最重嘅飛蛾－合桃仁飛蛾嘅成蟲擘開對翼可以有成 9.5 至 15.5 cm 咁長。

合桃仁飛蛾嘅口器係痕跡器官冇能力食嘢，所以生存唔到幾耐－隻飛蛾由個蛹捐咗出嚟之後，佢就要齋靠毛蟲嗰陣食落嘅養份維生，搵配偶同繁殖，繁殖咗之後就算隻飛蛾冇畀獵食者食落肚先，佢最後都係會監生餓死。

合桃仁飛蛾嘅毛蟲有個花名叫**山核桃角魔鬼**（）。

## 攷
快樂鼠尾草

（學名：**'），又嗌**南歐丹參**（）或**香紫蘇'''（），係唇形科鼠尾草屬嘅兩年生草本植物，原產土耳其到敘利亞、中歐到南歐一帶，家下喺中歐、巴爾幹半島同小亞細亞半島、中美洲同南美洲地區先至搵到。

## 樣
植株高0.4～1m。梗四棱柱。葉對生，似蛋，淺灰帶短毛，木質基。花屬頂生，圓錐花序，好大隻，淡粉紅到白，直徑3dm，表面粘稠，2～6朵花環生。籽樣似芝蔴，有黑白兩色。

## 用途

佢嘅籽成日攞嚟做烹飪同飲品，花可以做油炸餅。亦可以做藥，可以醫眼部感染、腸胃脹氣及腸胃潰瘍呢啲病。另外，搞碎咗嘅植物經過水蒸氣蒸餾，可以拎到0.12～0.15%嘅黃到琥珀色嘅精油，重可以提煉成浸膏同淨油，及提取香水。

## 文化
### 旅行馬隊傳奇
喺法國，Hermés喺1961、1974、1978呢三年先後出產嘅Calèche、Amazone、Équipage香水係用做快樂鼠尾草嚟騷咗同馬有關嘅皮革、動物、稻草等元素。

## 有關嘅書
* 芳香植物 第126～127页　三联书店出版社　　ISBN 978-7-108-06100-3

## 連出去
* 快樂鼠尾草 | Salvia sclarea 科技研花图画书
* 快乐鼠尾草Clary Sage 简书
* 香紫苏 Salvia sclarea L 堆糖

類:鼠尾草屬

類:菜
類:植物油庫
類:藥用植物
鯉魚門公眾騎術學校

**鯉魚門公眾騎術學校**，香港騎術學校之一，喺柴灣，柴灣道七十五號，鯉魚門公園側，英文叫****。行政上歸東區。歸康樂及文化事務署之下，起同管都由香港賽馬會。一九九二年十一月廿一號啟用。

學校有地四千平方米，位處舊時鯉魚門兵房，當中部份起咗騎術學校。有寫字樓、課室、更衣室同泊車位。練習場兩個，全天候沙地，有大光燈照。馬房樓高兩層，容得落卅六匹馬。重有馬徑，長一千三百米，依山而建，望得到成個鯉魚門。

## 攷

## 出面網頁
* 官方網頁
2005年高雄標童命案

**2005年高雄標童命案**，係一單發生喺臺灣高雄市鼓山區，一家人因為集體精神妄想，幻想自己請神上身，搞到成家人自殘、互毆嘅死亡案件。

## 受害家庭背景
吳姓一家六口（爸爸：吳武運、阿媽吳蔡月卿、胞弟吳旺元、長女吳金女、胞妹吳美紅、么女吳美宜）住喺鼓山一個社區，父母做小工為生，四名子女當時大約二十幾歲，分別從事護士、餐廳同埋印刷工作。

## 事件經過

### 細妹首先被附身
最細嘅妹妹今年二月底突然起乩，聲稱被三太子附身，同屋企人講，喺台北嘅大家姐會有生命危險，一定要返高雄，否則會有生命危險。老媽媽連夜將大女帶返屋企，但大女吳金女返到屋企訓覺嘅時候，就夢見自己被性侵犯，嚇到淨係敢喺日頭訓覺。

### 全家人被上身、互餵食屎抹尿
屋企人之後諗起，大女喺三月頭有一次聽完一個電話之後就被神明上身，自稱係觀世音菩薩，跟住就徒手毆打自己自殘。家人情急之下，陪佢去五指山禪修，又去到楠梓區一家神壇收驚，但返屋企之後情況反而惡化，屋企人被神明上身，老豆自認被玉皇大帝上身、阿媽係王母娘娘、細妹係七仙女等，自殘互毆。

情形持續一個月，一家六口分別攞神主牌、枴杖互毆，甚至攞點燃嘅香燒焫對方，相信互撒鹽米、灌對方食屎、向對方抹尿液就可以驅魔，多日嚟只係飲符水維生，又唔覺得肚子餓，住在樓下嘅親戚，都嚇到唔敢返屋企，只得暫時棲身旅館。

一家無法正常工作，4月4號吳金女同屋企人前往姑姑屋企收驚，行經高雄市楠梓區一戶民宅，但就向對方惡意吐口水，經對方報警，被警方當成精神病患送回裕民街住處。

### 大女死亡、警察介入
4月9號，大女冇咗氣息，但全家認為死嘅唔係大女，而是附身嘅妖魔。直到第二天上身嘅情形消失，佢地先將大女兒送往高雄醫學大學附設醫院急救，一家五人認為屋企有邪靈，擔心再被附身，全部喺外地匿埋，就算接獲警方通知要求到案說明，法醫驗埋屍，證實大女孩因為多日無食嘢，導致體內器官多重衰竭而死，並唔係因為中邪，屋企人都認為大女無死，直到阿媽被大女附身，話畀屋企人聽死訊，佢地先至接受事實。

警方當時偵辦亦覺得離奇，佢哋屋企當時各個窗口貼滿符咒，窗口曬著一排全部都係黑色嘅衣物。之後，檢警也建議死者家屬接受精神鑑定。吳武運自稱當時全家人精神恍惚，知道吳金女出問題，但覺得嗰個唔係佢個女，所以無送醫。不過，醫學鑑定佢哋無精神病，檢方認為5人精神正常，但未及時施救，因此依遺棄致死罪起訴佢哋。

後來，鄰居有幫忙募款請法師驅邪、超渡，吳家人先恢復正常生活，但大家都唔願意再提起呢段往事。去到2007年4月，《自由時報》嘅記者嘗試訪問佢哋，但吳武運就話自己無罪，拒絕訪問。

## 對命案嘅評論

* 國軍高雄總醫院精神科主任曾冬勝接受訪問嘅時候話，佢哋應該係患上家庭集體精神妄想症，而精神妄想症係精神科疾病入面就醫率最低嘅一群，因為佢地跟本唔覺得自己有病，一發作嘅話情況亦相當嚴重。就算有輕微情況，亦可能因為無影響社交同人際關係，所以無被鄰居或是同事發現，而家人彼此之間依然靠著緊密嘅宗教信仰聯繫著，唔會覺得有問題，更加唔會去求醫。曾冬勝又話，呢家人當中係護士，都堅信呢種情況唔係病，而是被妖魔鬼怪附身，反映佢哋長期以來有著根深柢固嘅錯誤觀念。
* 高雄市道教會理事長柯天爽強調三太子屬於「正神」，唔可能隨便附身，吳家人自稱三太子附身，令他相當質疑；而且所有宗教都勸人做善事，唔會見死不救。
* 2021年9月，安幼琪喺壹電視節目《突發琪想》入面，亦再次探討呢次命案。台灣媒體人丁學偉以玄學角度分析，話房子疑似係路沖，再加上整塊地不規則形，喺民間傳說入面係招惹鬼怪嘅凶屋，而呢家人係某次移動屋企入面一啲嘅三太子神像過程入面，遭到邪靈入侵，結果令呢個地方變成聚陰嘅宅地，進而遭邪靈騷擾。

## 文化影響

* 2022年，台灣牽猴子股份有限公司發行嘅電影《咒》，正係改編自呢單命案。

## 參考


類:2005年
類:高雄
屯門公眾騎術學校

**屯門公眾騎術學校**，香港騎術學校之一，喺屯門蝴蝶灣，龍門路卌五號地段，蝴蝶灣公園對面，英文叫****。行政上歸屯門區。歸康樂及文化事務署之下，由香港賽馬會起同管。一九九四年一月四號啟用。

校址前身白角臨時房屋區，後改建騎術學校，有地三萬四千八百平方米，公眾騎術設施之中，全港至大。內有寫字樓、課室、更衣室、廁所同停車場。大馬練習場一個，小馬練習場兩個，一共佔地八千一百五十平方米，全天候沙地，有大光燈照。馬房容得落馬七十八匹。另有馬徑，依山而建，約莫長九百五十米。

香港賽馬馬王，唔少退役往喺度。

## 參考資料

## 出面網頁
* 官方網頁
咒 (電影)

《**咒**》（英語：*Incantation*）係一部喺2022年上映嘅臺灣恐怖電影，亦係臺灣自製首部邪教驚悚片（《雙瞳》引入美資），「一字宇宙」系列嘅第一部外傳電影，由「牽猴子股份有限公司」發行，柯孟融自編自導，柯孟融、張喆崴編劇，蔡亘晏、高英軒、黃歆庭、林敬倫、溫慶禹等主演。

電影改篇自2005年高雄標童命案，以「偽紀錄片」形式展現，由女主角李若男（蔡亘晏飾）第一人稱拍攝、剪輯而成；講述一位單親媽媽受邪神詛咒糾纏嘅駭人經過，用咗大量自白喺同觀眾嘅互動式橋段、視覺暫留，營造打破第四面牆嘅觀影體驗。

2022年6月8號，Netflix攞到呢套戲喺串流平台上嘅播放權，並宣布呢套戲將會喺同年7月8號全球獨家上架。

## 演員

* 蔡亘晏 飾 李若男
* 高英軒 飾 謝啟明
* 黃歆庭 飾 陳樂瞳（朵朵）
* 林敬倫 飾 陳立東（阿東）
* 溫慶禹 飾 陳振原（阿原）
* 彭海義 飾 阿清師
* 黃玲 飾 霞姐
* 宋燕旻 飾 宋主播
* 陳昭妃、謝采潔飾 陳家莊仙童
* 林義欽 飾 舅公
* 常在興 飾 小鎮醫生
* 洪毓璟 飾 房仲業務

## 參考
獅子石道1號

**獅子石道1號**係香港一個新鴻基地產起嘅住宅項目，2002年落成，喺九龍城獅子石道1號，設有1座23層樓高嘅樓，入面總共有57個單位。

## 商場
銀河廣場設有一座2層嘅商場，租戶包括日本城、美容院及教育中心。

2021年，新鴻基地產以1.15億港元出售獅子石道1號商場。

## 參考
I Believe (申昇勳嘅歌)

《**I Believe**》係一首2001年推出嘅韓文歌，由申昇勳主唱，金亨錫作曲，楊宰孫填詞。呢首歌係韓國電影《我的野蠻女友》嘅主題曲。

## 翻唱版本
*粵語版《I Believe》，由葉文輝主唱，甄健強填詞
*國語版《I Believe》，由范逸臣主唱，阿怪填詞
*中國大陸版《I Believe》，由孫楠填詞同主唱
荷包豆

**荷包豆**（；學名：**'），又嗌**棉豆'''（），係豆科菜豆屬嘅攀援草本植物，原產中美洲，家下世界各地都有種來食。

佢亦係常見嘅菜。

## 樣
荳似動物嘅腎。

## 睇埋
*四季豆

## 有關嘅書
* 中国外来入侵植物名录 第186页　高等教育出版社　　ISBN 978-7-04-048875-3

類:菜豆屬

類:藤木
勒貝格積分

**勒貝格積分**（）係數學分析嘅一個概念，係黎曼積分嘅推廣。黎曼積分可以解讀做一個函數嘅圖同X-軸之間圍住嘅區域嘅面積，所以勒貝格積分亦都推廣咗面積嘅概念。一個函數如果係黎曼可積嘅話，會自動係勒貝格可積，而且兩個積分計出嚟係一樣嘅。
粉嶺南公共圖書館

**粉嶺南公共圖書館**，香港圖書館之一，喺粉嶺和合石，一鳴路廿三號，牽晴間個牽晴間購物廣場一樓兩舖位，近粉嶺官立中學，英文叫****。行政上歸北區。歸康樂及文化事務署管。

有成人圖書館、兒童圖書館，逢禮拜一休館。

## 史
館二〇一六年八月廿三號啟用，而喺同年十一月七號正式開幕。

二〇一六到二一年間，館喺商場地下，之後搬到一樓。

## 攷

## 出面網頁
* 官方網頁
嶂上營地

**嶂上營地**，香港營地之一，專畀露營，喺嶂上，深山高原之中，英文叫****。屬西貢西郊野公園，行政上歸大埔區。營地屬小型，營位少過二十。水源取自溪澗，季節性水源。歸漁農及自然護理署管。附近有間士多，只開假日。

經嶂上行山徑，非常之多。署方訂咗兩條，一條麥理浩徑，另一條嶂上郊遊徑。麥理浩徑第三段行山脊，由牛耳石山、岩頭山，過嶂上，屈南而走畫眉山、雞公山。而嶂上郊遊徑就由海下路到榕樹澳。另有一啲山徑，好似北潭路高塘，行上嶂上，步程會短一啲。

營內有燒烤爐、檯、櫈。

舊時嶂上條村好多人，好多人耕田，後尾啲搬走，有啲田地開做營地。

## 交通
無車路到，得山徑到，只有行山。斜坡上山，梯級上行。

## 參考資料

## 出面網頁
* 官方網頁
林萱瑜

**林萱瑜**（**Kiki Lin**，）係臺灣女演員，2014年出道，畀傳媒叫做臺灣嘅「國民初戀」。

## 出面網頁
佐治奧·基亞連尼

**佐治奧·基亞連尼**（，）係意大利職業男足球員，司職後衛，而家效力緊北美足球大聯盟球會洛杉磯FC同意大利足球代表隊。
## 出面網頁
三大戰役

**三大戰役**（中國大陸叫做**三大戰役**，台灣叫做**三大會戰**）即係喺1948年9月去到1949年1月嘅時候，中國人民解放軍同埋中華民國國軍喺第二次國共內戰入面嘅三次關鍵戰役。其中嗰三場仗分別係話遼瀋戰役、淮海戰役同平津戰役，最終全部都係解放軍贏嗮。

1947年7月，解放軍變咗做戰略進攻嘅策略。由1948年開始，喺三大戰役完咗之後，國軍損失超過150萬人，亦都冇嗮精英部隊，中華民國政府喺中國大陸嘅統治逐漸崩潰。而中國共產黨嘅勢力喺長時間嘅累積底下，加上經過抗日戰爭磨練嘅靈活游擊戰術優勢完全顯現哂出嚟，開始向全國進攻。去到1950年嗰陣，中共攻入海南島同埋西康，至此中國共產黨控制嗮除咗西藏以外中國大陸嘅大部分地區。

## 參考
梁善知

**梁善知**（**Crystal Leung**，），係香港女歌手，2022年參與無綫電視搞嘅音樂選秀《聲夢JUNIOR》攞第1名，之後加入女子組合XiX，用組合名義參與另一個音樂選秀《聲夢傳奇2》；佢喺2023年起用藝名**良玳瑩**。

## 演出
### 電視節目（無綫電視）
*2022年：《聲夢JUNIOR》參賽者
*2022年：《聲夢傳奇2》參賽者
## 出面網頁
* 
## 參考
楊秉頤

**楊秉頤**（**Caitlin Yang**，）係香港女歌手，2022年參與無綫電視搞嘅音樂選秀《聲夢JUNIOR》攞第2名，之後加入女子組合XiX，用組合名義參與另一個音樂選秀《聲夢傳奇2》。

## 演出
### 電視節目（無綫電視）
*2022年：《聲夢JUNIOR》參賽者
*2022年：《聲夢傳奇2》參賽者
## 出面網頁
*
繆昀希

**繆昀希**（**Charlotte Mow**，）係香港女歌手，2022年參與無綫電視搞嘅音樂選秀《聲夢JUNIOR》攞第3名，之後加入女子組合XiX，用組合名義參與另一個音樂選秀《聲夢傳奇2》。

## 演出
### 電視節目（無綫電視）
*2022年：《聲夢JUNIOR》參賽者
*2022年：《聲夢傳奇2》參賽者

## 出面網頁
*
國民初戀

**國民初戀**係一啲地方嘅娛樂媒體對當地特定女藝人嘅稱呼，形容女藝人嘅形象好似初戀情人噉，可以係：
*裴秀智，南韓女演員，南韓嘅「國民初戀」
*林萱瑜，臺灣女演員，臺灣嘅「國民初戀」
*姚焯菲，香港女歌手，香港嘅「國民初戀」
涌背營地

**涌背營地**，香港營地之一，專畀露營，喺涌背，就近新娘潭路，八仙嶺東面，都近船灣淡水湖，英文叫****。屬八仙嶺郊野公園，行政上歸大埔區。營地屬中型，營位有二十到五十。水源取自水喉。歸漁農及自然護理署管。

有廁所、晾衫架同大型燒烤場。
## 攷

## 出面網頁
* 官方網頁
劉芷君

**劉芷君**（，）係香港女歌手，2022年參與無綫電視搞嘅音樂選秀《聲夢JUNIOR》入圍十強，之後加入女子組合XiX，用組合名義參與另一個音樂選秀《聲夢傳奇2》。

## 背景
劉芷君9歲就已經係香港藝術體操港隊運動員 ，佢響2021年7月憑住蔡依林歌曲《特務J》嘅跳舞片段引起關注。

## 演出
### 電視節目（無綫電視）
*2022年：《聲夢JUNIOR》參賽者
*2022年：《聲夢傳奇2》參賽者
*2023年：《2023年度香港小姐競選》
*2023年：《香港同胞慶祝中華人民共和國成立文藝晚會》

## 出面網頁
*
鹹田灣營地

**鹹田灣營地**，香港營地之一，專畀露營，喺鹹田灣沙灘，英文叫****。屬西貢東郊野公園，行政上歸西貢區。營地屬大型，有營位多過五十。水源取自水喉。歸漁農及自然護理署管。

營離車路好遠，可以跟麥理浩徑、大浪灣遠足徑入。麥理浩徑第二段經過營地。

有擋風式煮食爐。有廁所，離營地二百米。營地北行過涌有村叫鹹田，有士多兩間。
## 交通
搭巴士小巴到北潭路，喺北潭坳落。沿麥理浩徑，向赤涇行就兩粒鐘。

## 攷

## 出面網頁
* 官方網頁
王子 (專輯)

《**王子**》係馬來西亞歌手張棟樑個人第三張專輯，喺2007年6月1號發行，本來預計2月推出，但因為孫燕姿喺埃及嘅意外，以及唱片只得一個宣企組，所以發片日期一直推後。發行專輯後，第一首主打歌《王子》立即登上各大榜第一名同第二名，專輯並加送《微笑Pasta》電視原聲帶嘅主題曲**北極星的眼淚**。

版本方面，中、港、臺同星、馬地區嘅版本略有不同，星、馬地區嘅版本加添《Heart》呢首歌。由於熱賣關係，喺7月6號再推出《王子慶功劇場版》，加添一隻DVD，內有三首主打歌MV同埋花絮、第二波主打歌《錯了再錯》16分鐘劇場版，星馬版另加《Heart》同埋《如果》MV。後來喺8月15號進行第二次改版，附送淡水漁人碼頭演唱會DVD一隻同埋三首歌嘅卡啦版（星馬版為五首），為「王子CD+DVD慶功演唱會感謝特藏版」。

## 取名
呢隻碟名為「王子」，並唔係指張棟樑係「王子」或童話故事入面嘅「王子」，而係每一個女生可以成為公主，找到心目中嘅王子；同理，每個男生可以都成為王子，只要佢哋搵到心目中嘅公主。

## 曲目

## 外部連結

* EMI－王子官方網站
* EMI－專輯王子介紹
* EMI－專輯王子慶功劇場版介紹
* EMI－專輯王子CD+DVD慶功演唱會感謝特藏版介紹
* 張棟樑王子專輯-歌詞
張棟樑

**張棟樑**（，），馬來西亞歌手演員。喺馬來西亞砂拉越古晉出世，臺灣世新大學口語傳播學系肄業。

## 參考